open-index/open-wikipedia-markdown huggingface dataset:
ഹലീമ അൽ-സഅദിയ്യ

പ്രവാചകനായ മുഹമ്മദ്(സ)യെ ചെറുപ്പകാലത്ത് വളർത്തിതിന്റെ പേരിൽ അറിയപ്പെടുന്ന പോറ്റമ്മയായിരുന്നു **ഹലീമത്തുൽ സഅദിയ്യ**.(Arabic: حليمة السعدية‎) വടക്കെ അറേബ്യയിലുണ്ടായിരുന്ന ഹൗവാസിൻ ഗോത്രത്തിൻറെ ഉപവിഭാഗമായ സാദ് ബി ബക്കർ ഗോത്രത്തിലായിരുന്നു അവരുടെ ജനനം. ഹാലിമ ബിൻത് അബി ദുയാബ് അബ്ദുള്ള ഇബിൻ അൽ-ഹരിത് ശഖ്ന ഇബിൻ ജാബിർ ഇബിൻ റസാം ഇബിൻ നസീറ ഇബിൻ ഫാസീയ ഇബിൻ നാസർ ഇബിൻ സാ് ഇബിൻ ബക്കർ ഇബിൻ ഹൗസീൻ ഇബിൻ മൻസൂർ ഇബിൻ ഇക് രിമ ഇബിൻ ഹഫ്സത്ത് ഇബിൻ ക്വൈസ് ഇബിൻ ഇബിൻ ഇലൻ എന്നാണ് പൂർണ്ണ പേര്.

## പ്രവാചകൻ മുഹമ്മദ് നബിയുമായുള്ള ബന്ധം
ആമിനാ ബിൻത് വഹബ് ആയിരുന്നു നബിയുടെ മാതാവ്. ബനൂ സാദ് ഗോത്രത്തിലെ വെറ്റ് നഴ്സ് ആയിരുന്ന സ്ത്രീയെ കാത്തിരിക്കുകയായിരുന്നു അവർ. അക്കാലത്ത് കുട്ടികളെ പ്രാചീന അറബി ഭാഷ പഠിപ്പിക്കാൻ പുറത്തേക്ക് അയക്കുക പതിവായിരുന്നു.. അതിനായി പണവും നൽകേണ്ടതുണ്ടായിരുന്നു. എന്നാൽ മുഹമ്മദിനെ പോറ്റാൻ ആരും തയ്യാറായിരുന്നില്ല. അനാഥ കുട്ടിയായതിനാൽ പണം കിട്ടില്ലെന്നതായിരുന്നു കാരണം. ആ ഗോത്രത്തിൽ കുട്ടികളെ വളർത്താൻ കിട്ടാത്ത സ്ത്രീയായിരുന്നു ഇക്കാലത്ത് ഇവർ.ഇക്കാര്യത്തിൽ അവർക്ക് വളരെ ദുഖവുമുണ്ടായിരുന്നു. ഒരു അനാഥ കുട്ടിയെ വളർത്താൻ കൊണ്ടുവരുന്നത് സംബന്ധിച്ച് തൻറെ ഭർത്താവിനോട് പറഞ്ഞപ്പോൾ അദ്ദേഹവും അതിന് പൂർണ്ണ പിന്തുണ നൽകി." താങ്കളങ്ങനെ ചെയ്യുകയാണെങ്കിൽ ദൈവം നിങ്ങളെ അനുഗ്രഹിക്കുമെന്നും അതിൻറെ പേരിൽ ആരും താങ്കളെ കുറ്റപ്പെടുത്തുകയുമില്ല"- എന്നുമാണ് ഹലീമയുടെ  ഭർത്താവ് ഇതെ കുറിച്ച് പറഞ്ഞ്. " മുഹമ്മദെന്ന കുട്ടി വന്നതോടെ പെട്ടെന്ന് അവരുടെ കുടുംബത്തിലും ഐശ്വര്യമുണ്ടായി.ക്ഷാമം വന്ന് ആ പ്രദേശത്തുള്ളവരുടെ ആട്ടിൻ പറ്റങ്ങളെല്ലാം ചത്തൊടുങ്ങിയപ്പോൾ അവരുടെ ആട്ടിൻപറ്റങ്ങൾ നല്ല ആരോഗ്യമുള്ളവയാകുകയും അവ ധാരാളം പാൽ ഉത്പാദിപ്പിക്കുകയും ചെയ്തു. മുഹമ്മദിന് അഞ്ചു വയസ്സ് ആയപ്പോൾ നിഗൂഢാത്മകമായ ഒരു സംഭവം നടന്നു. ഹലീമ ബിവിയുടെ മകനായ ളംറത്തിനോടെ കൂടെ കളിക്കുകായിരുന്നു മുഹമ്മദ്. ഓടി വന്ന ഹലീമയുടെ മകൻ പറഞ്ഞു. വെള്ള വസ്ത്രധാരിയായ രണ്ടു പേർ മുഹമ്മദിൻറെ നെഞ്ച് പിളർത്തിയെന്നും ഹലീമയുടെ മകൻ പറഞ്ഞു." ഹലീമയുടെ ഭർത്താവായ അൽ-ഹരിതും ഹലീമയും ഓടിചെന്ന് നോക്കി മുഹമ്മദിനോടു ചോദിച്ചു.എന്താണ് സംഭവിച്ചത് ? "രണ്ട് പേർ വന്ന് തൻറെ നെഞ്ച് തുറന്ന് അതിൽ നിന്ന് ഒരു ഭാഗം എടുത്തു." ഈ സംഭവത്തിന് ശേഷം മുഹമ്മദിനെ മക്കയിലേക്ക് തിരിച്ചുകൊണ്ടുപോകുകയും മാതാവ് ആയ ആമിനയെ ഏൽപ്പിക്കുകയും ചെയ്തു.സംഭവിച്ച കാര്യങ്ങളെല്ലാം പറഞ്ഞു.ഇതൊരു മഹത്തായതും പ്രത്യേക കുട്ടിയാണെന്നും അവർക്ക് മനസ്സിലായി.

ഹുയ്നാഹ് യുദ്ധത്തിന് ശേഷം അവർ ഇസ്ലാം സ്വീകരിച്ചു.

## കുടുംബവൃക്ഷം

## കുട്ടികൾ
#അബ്ദുള്ള ഇബിൻ ഹാരിസ് (ളംറത്ത്)
#ഉനൈസ ബിൻത് ഹാരിസ്(ശൈമ)
#ഹഫ്സ്വ് ബിൻത് ഹാരിസ്
#ഖിദാമ ബിൻത് ഹാരിസ്

## മരണം
ഹിജ്റ ഒമ്പതാം വർഷം അവർ മരണപ്പെട്ടു. മദീനയിലെ ജന്നത്തുൽ ബഖീഇലാണ് അവരുടെ കബറിടം സ്ഥിതി ചെയ്യുന്നത്. 

## ഇതും കൂടി കാണുക
* സ്വഹാബ <br>
* ആമിന ബിൻത് വഹബ് <br>

## അവലംബം

വർഗ്ഗം:വനിതാ സ്വഹാബികൾ
വർഗ്ഗം:സ്വഹാബികൾ
വർഗ്ഗം:സ്വഹാബി സ്ത്രീകൾ
അറക്കൽ

മൂർച്ചയുള്ള പല്ലോടുകൂടിയ വാളുകൾ, ലോഹഡിസ്കുകൾ, ഉരഡിസ്കുകൾ തുടങ്ങിയ ഉപകരണങ്ങൾ ഉപയോഗിച്ച് തടി, ലോഹപദാർഥങ്ങൾ മുതലായവ മുറിക്കുകയോ കീറുകയോ ചെയ്യുന്ന പ്രവർത്തിയാണ് **അറക്കൽ**. 

## മരം അറക്കൽ

നീളത്തിലോ, മരം വളരുന്ന ദിശയിലോ അല്ലെങ്കിൽ കുറുകെയോ ചരിച്ചോ ഉള്ള ഈ രണ്ട് തരത്തിലാണ് തടി അറക്കുന്നത്. ആവശ്യമസരിച്ച് വിവിധ ആകൃതിയിലും ഭിന്നഛേദന കോണുകളിലുമുള്ള ഈർച്ചവാളുകൾ ഇതിനായി ഉപയോഗിക്കുന്നു.

## അവലംബം

വർഗ്ഗം:മരപ്പണി
ആസിയ

ആസ്സിയ ബിൻത് മുസ്സഹിം എന്നറിയപ്പെടുന്ന **ആസ്സിയ** (English:Asiya, Arabic: آسية) മുസ്‌ലിം സമൂഹത്താൽ  ആദരിക്കപ്പെടുന്ന സ്ത്രീകളിൽ ഒരാളാണ്. മുസ്‌ലിം സമൂഹം ആദരിക്കുന്ന മറ്റു സ്ത്രീകൾ മറിയം (യേശു വിന്റെ അമ്മ),ഖദീജ (മുഹമ്മദ് നബിയുടെ  ഭാര്യ), ഫാത്വിമ ബിൻതു മുഹമ്മദ്( മുഹമ്മദ് നബിയുടെ  മകൾ) തുടങ്ങിയവരാണ്. മോശ ( അറബിയിൽ മൂസ) യുടെ കാലത്ത് ഈജിപ്ത് ഭരിച്ചിരുന്ന ഫറവോ അറബിയിൽ ഫിർഔൻ) യുടെ പത്നിയായിരുന്നു ആസ്സിയ. ആസ്സിയ വളരെ നല്ല സ്ത്രീ ആയിരുന്നെന്നും അവർ വിവാഹം ചെയ്തത് ഏറ്റവും ദുഷിച്ച മനുഷ്യനെയാണെന്നും ഏതു പ്രതികൂല സാഹചര്യങ്ങളിലും ഇസ്‌ലാം മതത്തിലും പ്രാർത്ഥനയിലും ഉറച്ചു നിന്നവളാണെന്നും ഖുർആനിൽ വിവരിച്ചിട്ടുണ്ട്. ആസിയ എന്ന നാമത്തിന്  പകരം ഫിർഔന്റെ പത്നി എന്നാണ് ഖുർആനിൽ പരാമർശിക്കപ്പെട്ടിരിക്കുന്നത്. 
ഫറവോ തന്റെ പത്നിയെ ഇസ്ലാം മത ദൈവ സങ്കൽപത്തിൽനിന്നും മൂസയിൽ നിന്നും പിൻതിരിപ്പിക്കാൻ നോക്കിയെങ്കിലും ആസ്സിയയുടെ ദൃഢവിശ്വാസത്തിനു മുൻപിൽ അതൊന്നും  വിലപ്പോയില്ല. ഫറവോയുടെ വിധിപ്രകാരം വളരെ അധികം പീഡിപ്പിക്കപ്പെട്ടശേഷമാണ് ആസ്സിയ മരണമടഞ്ഞത്.
## പേരിന്റെ നിർവചനം
പിൻബലം നൽകുന്ന ആൾ (തൂണ്), മധ്യസ്ഥൻ, സഹായി, ദുഃഖം അകറ്റുന്ന ആൾ എന്നിങ്ങനെ പല അർത്ഥങ്ങളും അറബിയിൽ ആസ്സിയ എന്നപേരിനുണ്ട്.
## പുരാവൃത്തം
ഒരിക്കൽ ആസ്സിയയും തോഴിമാരും നൈൽ നദിക്കരയിൽ ഇരിക്കുമ്പോൾ, അവരിൽ വിസ്‌മയമുണർത്തിക്കൊണ്ട് ഒരു കൂട നദിയിലൂടെ ഒഴുകിവരുന്നുണ്ടായിരുന്നു. അത് കണ്ട ആസ്സിയ കൂട കരയിലെത്തിക്കാൻ തോഴിമാരോട് ആവശ്യപ്പെട്ടതു പ്രകാരം തോഴിമാർ അത് കരക്കെത്തിക്കുകയും ചെയ്തു. ആ കൂടയിൽ ഒരാൺകുട്ടിയായിരുന്നു. കുട്ടികളില്ലാത്ത ആസ്സിയക്ക് ആ ആൺക്കുട്ടിയെ കണ്ടമാത്രയിൽ ഇഷ്ടപ്പെടുകയും അവനെ വളർത്താനുള്ള അനുമതി ഫറവോയിൽനിന്ന് നേടിയെടുക്കുകയും ചെയ്തു. ആ ആൺക്കുട്ടി മൂസയായിരുന്നു.

ആസ്സിയ മൂസയെ സ്വന്തം അമ്മയെപ്പോലെ സ്നേഹിക്കുകയും കൂടെ താമസിപ്പിക്കുകയും ചെയ്തു. കുഞ്ഞായിരുന്ന മൂസയ്ക്ക് മുലകൊടുക്കുവാനായി  ഒരു സ്‌ത്രീയെ നിയമിക്കുകയും ചെയ്തു. ആ സ്ത്രീ മൂസയുടെ യഥാർത്ഥ അമ്മയായിരുന്നു.

## പൈതൃകം
തിന്മനിറഞ്ഞ തന്റെ ഭർത്താവിനെ പോലെയായിരുന്നില്ല ആസ്സിയ, അവർ ഏകദൈവ വിശ്വാസിയും നന്മ നിറഞ്ഞവരുമായിരുന്നു. പ്രവാചകരായിയുന്ന മൂസയുടേയും ഹാറൂൺ ന്റേയും മതപ്രചരണങ്ങൾ ഉൾകൊണ്ട് ജീവിക്കുകയും ചെയ്തു.

ആസ്സിയ ഒരു സത്യവിശ്വാസിയും പൂർണ്ണമായും അല്ലാഹു വിങ്കൽ ജീവിതം അർപ്പിച്ചവളുമായിരുന്നു. സ്വർഗ്ഗതിൽ പ്രവേശിക്കുന്ന ആദ്യത്തെ സ്ത്രീ ആസ്സിയ ആയിരിക്കുമെന്ന് ഹദീസുകളിൽ പ്രതിപാദിച്ചിട്ടുണ്ട്. മുസ്ലീംകൾക്ക് ഉത്തമ ഉദാഹരണമാണ് ഫറോവയുടെ ഭാര്യ എന്നും ഖുർ ആനിൽ പറഞ്ഞിട്ടുണ്ട്. 

## അവലംബം

## പുറത്തേക്കുള്ള കണ്ണികൾ
* http://muxlim.com/blogs/She_who_lives/asiya-bint-muzahim-wife-of-the-pharoah/ 

വർഗ്ഗം:ഇസ്ലാമിക ചരിത്രം
വർഗ്ഗം:ബൈബിളിലെ കഥാപാത്രങ്ങൾ
വർഗ്ഗം:ഇസ്ലാമികം
കനകമല സെന്റ് ആന്റണിസ് പള്ളി

ക്രിസ്തുവിന്റെ ശിഷ്യനായ തോമാശ്ലീഹായുടെ നാമധേയത്തിൽ കനകമല മലയിൽ സ്ഥാപിക്കപ്പെട്ടിട്ടുള്ള നസ്രാണി ദേവാലയമാണ് **സെന്റ് തോമസ് പള്ളി**. കൊച്ചിയിൽ നിന്ന് 50കി.മീ. അകലെയുള്ള ഈ സീറോ മലബാർ കത്തോലിക്കാ ദേവാലയം സമുദ്രനിരപ്പിൽ നിന്ന് 1269 അടി ഉയരത്തിലാണ്  സ്ഥിതി ചെയ്യുന്നത്.  ഓരോ വർഷവും കനകമല പെരുന്നാളിന് ആയിരക്കണക്കിനു തീർത്ഥാടകർ എത്തിച്ചേരുന്നു. മലകയറ്റമാണ് തീർത്ഥാടനത്തിലെ പ്രധാനഘടകം. അന്താരാഷ്ട്ര തീർത്ഥാടനകേന്ദ്രമായി കത്തോലിക്കാസഭ ഇതിനെ പ്രഖ്യാപിച്ചിട്ടുണ്ട്.

വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
പി.ആർ. ശ്യാമള

മലയാളത്തിലെ പ്രശസ്തയായ ഒരു എഴുത്തുകാരിയാണ് പി ആർ ശ്യാമള.

## വ്യക്തിജീവിതം
1931 ജൂലൈ 4 നു   തിരുവനന്തപുരത്ത് ജനിച്ചു. അച്ഛൻ ന്യായാധിപനും സംഗീതജ്ഞനുമായിരുന്ന ആട്ടറ പരമേശ്വരൻ പിള്ള . അമ്മ വഞ്ചിയൂർ മാധവവിലാസത്തിൽ രാജമ്മ. ഹോളി ഏഞ്ചൽസ്‌ കോൺവെന്റ്‌, ഗവ. വിമൻസ്‌ കോളജ്‌ എന്നിവിടങ്ങളിലായിരുന്നു വിദ്യാഭ്യാസം. 1968-ൽ ശ്യാമള കരൂർ ശശിയെ വിവാഹം കഴിച്ചു.

## സാഹിത്യരംഗം
ആദ്യത്തെ കഥ കൌമുദി ആഴ്ചപ്പതിപ്പിൽ ആണ് പ്രസിദ്ധീകരിച്ചത്.കഥകളും നോവലുകളുമായി മുപ്പത്തിനാലു കൃതികൾ പ്രസിദ്ധപ്പെടുത്തി. തിരുവനന്തപുരം ആകാശവാണി നിലയത്തിൽ ചില പരിപാടികളുടെ അവതാരകയായിരുന്നു. കുങ്കുമം വാരികയിലെ വനിതാപംക്തി (കുങ്കുമശ്രീ) കുറച്ചുകാലം കൈകാര്യം ചെയ്തിട്ടുണ്ട്. ശാന്ത പുഷ്പഗിരി എന്ന തൂലികാനാമത്തിൽ അക്കാലത്ത് കുറെ പാചകക്കുറിപ്പുകളും എഴുതുകയുണ്ടായി. സ്ത്രീ പീഡനത്തെക്കുറിച്ച് ട്രയൽ വാരികയിൽ എഴുതിയ * അറിയപ്പെടാത്ത പീഡനങ്ങൾ* ബഹുജനശ്രദ്ധയാകർഷിച്ചു. കേരള സാഹിത്യഅക്കാദമി,  സാഹിത്യപ്രവർത്തക സഹകരണസംഘം എന്നിവയിൽ അംഗമായിരുന്നു. പൂന്തോട്ടനിർമ്മാണത്തിലും ഗൃഹാലങ്കാരത്തിലും തല്പരയായിരുന്നു.1990 ജൂലൈ 21ന്‌ അന്തരിച്ചു.     
## രചനകൾ
### കഥാസമാഹാരങ്ങൾ
*ഹരിഃശ്രീ, മണിപുഷ്‌പകം
*മുത്തുകൾ ചിപ്പികൾ
*മരണത്തിന്റെ ശ്രുതികൾ 
### നോവലുകൾ
*കാവടിയാട്ടം
*ശില
*ദുർഗം
*രാഗം
*സന്ധ്യ, 
*മുത്തുക്കുട
* ശരറാന്തൽ
* മണൽ
* രാജവീഥികൾ
* ദൂരെ ഒരു തീരം
* നില്‌ക്കൂഃഒരു നിമിഷം
* മകയിരം കായൽ
* പുറത്തേക്കുളള വാതിൽ
* ജ്വാലയിൽ ഒരു പനിനീർക്കാറ്റ്‌
* നിറയും പുത്തരിയും
* മനസ്സിന്റെ തീർഥയാത്ര.
തിരുവനന്തപുരത്തിന്റെ ഏഴു പതിറ്റാണ്ടുകൾ നീണ്ട ചരിത്രത്തിന്റെ പശ്ചാത്തലത്തിൽ അച്ഛന്റെ ജീവിതകഥയിൽ നിന്നു നിറങ്ങൾ സ്വീകരിച്ചാണ് ശ്യാമള നിറയും പുത്തരിയും എന്ന നോവൽ രചിച്ചിരിക്കുന്നത്.  കൂട്ടുകുടുംബവും മാതൃപാരമ്പര്യവും കുട്ടനാടിന്റെ പശ്ചാത്തലത്തിൽ തെളിയുന്ന കൃതിയാണ് മകയിരം കായൽ.

## അവലംബം

വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:മലയാളം എഴുത്തുകാർ
വർഗ്ഗം:1931-ൽ ജനിച്ചവർ
വർഗ്ഗം:ജൂലൈ 4-ന് ജനിച്ചവർ
വർഗ്ഗം:1990-ൽ മരിച്ചവർ
വർഗ്ഗം:ജൂലൈ 21-ന് മരിച്ചവർ
വർഗ്ഗം:സ്ത്രീ എഴുത്തുകാർ
ഓക്‌സിടെട്രാസൈക്ലിൻ

സ്ട്രെപ്റ്റോമൈസസ്‌ റൈമോസസ്‌ എന്ന സൂക്ഷ്‌മാണു ഉത്‌പാദിപ്പിക്കുന്ന, ഇളം മഞ്ഞനിറത്തോടുകൂടിയതും കയ്‌പുരസമുള്ളതുമായ ഒരു ആന്റിബയോട്ടിക്‌ പദാർഥമാണ് **ഓക്‌സിടെട്രാസൈക്ലിൻ**. **ടെറാമൈസിൻ**, **ഹൈഡ്രാക്‌സി ടെട്രാസൈക്ലിൻ** എന്നീ പേരുകളിലും ഇതറിയപ്പെടുന്നു. 1950-ൽ ഫിൻലേയും സഹപ്രവർത്തകരും ചേർന്നാണ് ആദ്യമായി ഇതു വേർതിരിച്ചെടുത്തത്‌. ടെട്രാസൈക്ലിൻ, ക്ലൊർടെട്രാ സൈക്ലിൻ തുടങ്ങിയ ആന്റിബയോട്ടിക്കുകളുമായി പ്രവർത്തനത്തിലും ഘടനയിലും ഇതിനു സാമ്യമുണ്ട്‌. വളരെ വിപുലമായ അണുനാശകശക്തിയുള്ള ആന്റിബയോട്ടിക്കാണിത്‌. 

## ഉപയോഗങ്ങൾ
വായിൽക്കൂടി കഴിക്കാവുന്ന ഈ ആന്റിബയോട്ടിക്‌ ചില സാഹചര്യങ്ങളിൽ പേശികളിൽക്കൂടിയുള്ള കുത്തിവയ്‌പായും നൽകുന്നു. വളരെ എളുപ്പത്തിൽ ശരീരത്തിലേക്ക്‌ ആഗിരണം ചെയ്യപ്പെടാനും കൂടുതൽസമയം തങ്ങിനില്‌ക്കാനും ഇതിനു കഴിവുണ്ട്‌.  ന്യുമോണിയ, ഗൊണോറിയ, ടൈഫസ്‌, ടോൺസിലൈറ്റിസ്‌, വില്ലൻചുമ, നേത്രരോഗങ്ങൾ എന്നിവയുടെ ചികിത്സയ്‌ക്ക്‌ ഈ ആന്റിബയോട്ടിക്‌ ഉപയോഗിക്കുന്നു.

## പാർശ്വഫലങ്ങൾ
ഓക്‌സിടെട്രാസൈക്ലിന് പൊതുവേ ദോഷഫലങ്ങൾ കുറവാണ്. എങ്കിലും തുടർച്ചയായുള്ള ഇതിന്റെ ഉപയോഗം കുടലിൽ സ്വാഭാവികമായുള്ള ബാക്‌റ്റീരിയയുടെ നാശത്തിനു കാരണമാകുന്നു. തന്മൂലം ചില കുമിൾരോഗങ്ങൾക്ക്‌ കാരണമാകുന്നു. 

## അവലംബം

വർഗ്ഗം:ആന്റിബയോട്ടിക്കുകൾ
ഡോണെഗൽ

അയർലണ്ടിന്റെ വടക്കുപടിഞ്ഞാറൻ തീരത്ത് അൾസ്റ്റർ പ്രവിശ്യയിൽ ഉൾപ്പെടുന്ന മൂന്ന് കൗണ്ടികളിൽ ഒന്നാണ് **ഡോണെഗൽ**. 4861 ചതുരശ്ര കിലോമീറ്ററാണ് വിസ്തീർണ്ണം. ലെറ്റർ കെന്നിയാണ് ഏറ്റവും വലിയ പട്ടണം.

## കാലാവസ്ഥ
4° ആണ് ഡോണെഗലിൽ അനുഭവപ്പെടുന്ന ഏറ്റവും കുറഞ്ഞ താപനില, കൂടിയ താപനില 17° ഉം. തീരത്തോട് അടുത്ത പ്രദേശങ്ങളിലാണ് താപനിലയിൽ വർധനവ് അനുഭവപ്പെടുന്നത്. താഴ്ന്ന പ്രദേശങ്ങളിൽ 100 സെന്റീമീറ്ററും പർവതപ്രദേശങ്ങളിൽ 200 സെന്റീമീറ്ററും വാർഷിക മഴ ലഭിക്കുന്നു.

## അവലംബം

## പുറത്തേക്കുള്ള കണ്ണികൾ

* Official town website
* Donegal Public Art

വർഗ്ഗം:അയർലന്റിലെ കൗണ്ടികൾ
കിം കാംബെൽ

കാനഡയുടെ 19 ആമത് പ്രധാനമന്ത്രിയാണ് **കിം കാംബെൽ** (Avril Phædra Douglas "Kim" Campbell). കനേഡിയൻ രാഷ്ട്രീയപ്രവർത്തകയും, ഡിപ്ലോമാറ്റും, വക്കീലും എഴുത്തുകാരിയുമാണ് ഇവർ.

കാനഡയുടെ ആദ്യത്തെ വനിതാ പ്രധാനമന്ത്രിയാണ് ഇവർ.
## ആദ്യകാല ജീവിതം
ബ്രിട്ടീഷ് കൊളംബിയയിലെ പോർട്ട് അൽബെർനിയിൽ, ഫിലിസ് ലിസ മാർഗരറ്റിന്റെയും ജ്യോർജ്ജ് തോമസ് കാംബെലിന്റെയും മകളായി മാർച്ച് 10 1947 ന് ജനിച്ചു. കിമ്മിന് 12 വയസ്സുള്ളപ്പോൾ കിമ്മിനെയും സഹോദരി അലിക്സിനെയും അച്ചന്റെ സംരക്ഷണത്തിലാക്കി, അമ്മ കുടുംബത്തിൽ നിന്നും മാറി.

കൗമാരകാലത്ത് സിബിസി ടെലിവിഷന്റെ ജൂനിയർ ടെലിവിഷൻ ക്ലബ് എന്ന പരിപാടിയിൽ ഇവർ അവതാരികയും റിപ്പോർട്ടറും ആയിരുന്നു.

കാംബെലും കുടുംബവും വാൻകൂവറിലേക്ക് താമസം മാറി, അവിടെ അവർ പ്രിൻസ് ഓഫ് വെയ്‌ൽസ് സെക്കണ്ടറി സ്കൂളിൽ പഠനം തുടരുകയും മികച്ച വിദ്യാർത്ഥിയാവുകയും ചെയ്തു. അവർ സ്കൂളിലെ ആദ്യത്തെ വനിതാ സ്റ്റുഡ്ന്റ് പ്രസിഡണ്ട് ആവുകയും, 1964 ൽ ഗ്രാജ്യുയേറ്റഡ് ആവുകയും ചെയ്തു.

അവർ *നാതൻ ഡിവിൻസ്കിയെ* 1972 ൽ കല്യാണം കഴിച്ചു. 1983 ൽ യൂനിവേഴ്സിറ്റി ഓഫ് ബ്രിട്ടീഷ് കൊളംബിയയിൽ നിന്നും എൽ.എൽ.ബി ബിരുദം കരസ്ഥമാക്കി.

## അവലംബം

വർഗ്ഗം:വനിതാ രാഷ്ട്രീയപ്രവർത്തകർ
വർഗ്ഗം:കാനഡയുടെ പ്രധാനമന്ത്രിമാർ
വർഗ്ഗം:അഭിഭാഷകർ
വർഗ്ഗം:വനിതാ പ്രധാനമന്ത്രിമാർ
വർഗ്ഗം:1947-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
തലശ്ശേരി രേഖകൾ

മലബാറിലെ ബ്രിട്ടീഷ് ആധിപത്യത്തിന്റെ ആരംഭകാലത്ത് വടക്കേ മലബാറിലെ രാജാക്കന്മാരും, നാടുവാഴികളും സാധാരണജനങ്ങളും ബ്രിട്ടീഷ് അധികാരികൾക്ക് എഴുതിയ കത്തുകളുടേയും അവയ്ക്കുള്ള മറുപടികളുടേയും ഒരു ശേഖരമാണ് **തലശ്ശേരി രേഖകൾ (Thalassery Manuscripts)**. മുഖ്യമായും 1796 മുതൽ 1800 വരെയുള്ള നാലുവർഷക്കാലത്തേതായ ഈ കത്തുകൾ ശേഖരിച്ചു പന്ത്രണ്ടു വാല്യങ്ങളായി കുത്തിക്കെട്ടി സൂക്ഷിച്ചത്, പത്തൊൻപതാം നൂറ്റാണ്ടിൽ കേരളത്തിൽ പ്രവർത്തിച്ച ജർമ്മൻ വേദപ്രചാരകൻ ഹെർമ്മൻ ഗുണ്ടർട്ടാണ്. തലശ്ശേരിയിൽ ഈസ്റ്റ് ഇന്ത്യാ കമ്പനി ആസ്ഥാനത്തു ലഭിച്ച കത്തുകൾ, ഉള്ളടക്കം ഒന്നോ രണ്ടോ വരിയിൽ രജിസ്റ്ററിൽ രേഖപ്പെടുത്തിയ ശേഷം നശിപ്പിക്കാൻ വച്ചിരുന്നതാകാമെന്നും അവ അധികാരികളിൽ നിന്നു കെഞ്ചി വാങ്ങി സംരക്ഷിക്കുകയാണ് ഗുണ്ടർട്ട് ചെയ്തതെന്നും കരുതപ്പെടുന്നു. 

കൈയ്യെഴുത്തിൽ, 4448 പുറങ്ങളിലായി 1684 കത്തുകളാണ് ഈ സഞ്ചയത്തിലുള്ളത്. ബ്രിട്ടീഷ് ആധിപത്യത്തിന്റെ തുടക്കത്തിൽ മലബാറിലെ രാഷ്ട്രീയത്തിൽ പ്രധാനപങ്കുവഹിച്ച കേരളവർമ്മ പഴശ്ശിരാജയുടെ ഇരുപത്തഞ്ചോളം കത്തുകളും ഇതിലുൾപ്പെടുന്നു. ശേഖരത്തിലെ നാലും പന്ത്രണ്ടും വാല്യങ്ങളിലായി 255 കത്തുകൾ പഴശ്ശിയുമായി ബന്ധപ്പെട്ടവയാണ്. മറ്റുവാല്യങ്ങളിലെ രേഖകളുടെ എണ്ണം 1429 ആണ്.

## കണ്ടെത്തൽ
രണ്ടു ദശാബ്ദക്കാലത്തെ കേരളവാസത്തിനു ശേഷം 1859-ൽ ജർമ്മനിയിലെക്കു മടങ്ങിയ ഗുണ്ടർട്ട് ഈ രേഖകൾ കൂടെക്കൊണ്ടുപോയി. ജർമ്മനിയിൽ പൂർത്തീകരിച്ച ഗുണ്ടർട്ടിന്റെ പ്രസിദ്ധമായ മലയാളം ശബ്ദകോശത്തിന്റെ പ്രധാന അവലംബങ്ങളിൽ ഒന്നായി ഈ രേഖാസഞ്ചയം. തലശ്ശേരി രേഖകളിൽ നിന്നുള്ള അവലംബങ്ങൾ ഗുണ്ടർട്ടു നിഘണ്ടുവിൽ സൂചിതമാകുന്നത് TR എന്ന ചുരുക്കെഴുത്തിലാണ്.  ഗുണ്ടർട്ടിന്റെ കാലശേഷം ജർമ്മനിയിൽ റ്റൂബിങ്ങൻ സർവ്വകലാശാലയിലെ പൗരസ്ത്യഗ്രന്ഥശേഖരത്തിൽ എത്തിച്ചേർന്ന ഈ രേഖകൾ ഒരു നൂറ്റാണ്ടോളം വിസ്മൃതിയിലായി. 1986-ൽ റ്റൂബിങ്ങൻ ഗ്രന്ഥശാലയിൽ ഡോക്ടർ സ്കറിയ സക്കറിയ കണ്ടെത്തിയ വിപുലമായ ഗുണ്ടർട്ട് രേഖാസഞ്ചയത്തിൽ തലശ്ശേരി രേഖകളും ഉൾപ്പെട്ടു. 
## ഭാഷ
ഉത്തമമലയാളഗദ്യം എന്നാണ് ഗുണ്ടർട്ട് ഈ രേഖകളിലെ ഭാഷയെ വിശേഷിപ്പിച്ചത്. പതിനെട്ടാം നൂറ്റാണ്ടിന്റെ അവസാനകാലത്ത് "ഔദ്യോഗികവ്യവഹാരത്തിന് എല്ലാ തലത്തിലും ഉപയോഗിച്ചിരുന്ന തെളിമയാർന്ന മലായളഗദ്യശൈലിയാണ്" ഇതിലുള്ളതെന്ന് സ്കറിയ സക്കറിയയും നിരീക്ഷിച്ചിട്ടുണ്ട്.  തന്റെ കാര്യക്കാരനായിരുന്ന ശേഷം കൂറുമാറി ബ്രിട്ടീഷ് (ഈസ്റ്റ് ഇന്ത്യാക്കമ്പനി) പക്ഷത്തെത്തിയ പഴയവീട്ടിൽ ചന്തുവിനെക്കുറിച്ച് പഴശ്ശി, ബ്രിട്ടീഷ് അധികാരി ക്രിസ്റ്റഫർ പീലിക്ക് എഴുതുന്ന കത്തിലെ ഒരു ഭാഗം ഇങ്ങനെയാണ്:-

അതേസമയം, പഴശ്ശിയുടെ ആളുകളിൽ നിന്നുണ്ടായ ഉപദ്രവങ്ങളെപ്പറ്റി പരാതിപ്പെട്ടുകൊണ്ട് രണ്ടുതറ മുരിങ്ങേരി, മാമ്പയിൽ, കണയന്നൂർ, ചെമ്പിലോട്ട് ദേശങ്ങളിലെ കുടിയാന്മാരും മാപ്പിളമാരും നായന്മാരും തീയരും കൂടി എഴുതിയ ഹർജിയിൽ ഇങ്ങനെ വായിക്കാം:-

 

## പ്രസിദ്ധീകരണം
കണ്ടെത്തലിനെ തുടർന്ന് ഈ രേഖാസഞ്ചയം രണ്ടു സമാഹാരങ്ങളായി പ്രസിദ്ധീകരിക്കപ്പെട്ടു.  പഴശ്ശിരാജായുമായി ബന്ധപ്പെട്ട നാലും പന്ത്രണ്ടും വാല്യങ്ങളിലെ കത്തുകൾ 'പഴശ്ശിരേഖകൾ' എന്ന പേരിൽ ആദ്യം പ്രസിദ്ധീകരിക്കപ്പെട്ടു. അവശേഷിച്ച 1429 രേഖകൾ തലശ്ശേരിരേഖകൾ എന്ന പേരിൽ പിന്നീടും പ്രസിദ്ധീകരിക്കപ്പെട്ടു.

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളചരിത്രം
വർഗ്ഗം:മലയാളം അച്ചടിയുടെ ചരിത്രം
ഫുഗ്‌റ്റൽ മൊണാസ്റ്ററി

ലഡാക്കിലെ സൻസ്കാറിലെ ഒറ്റപ്പെട്ട ലുംഗ്നാക് താഴ്‌വരയിലെ ഒരു ബുദ്ധമത മൊണാസ്റ്ററിയാണ് **ഫുഗ്‌റ്റൽ മൊണാസ്റ്ററി (Phugtal Monastery)**. ലഡാക്കിൽ കാൽനടയായി മാത്രം എത്തിപ്പെടാനാവുന്ന മൊണാസ്റ്ററികളിൽ ഒന്നാണിത്. കുതിരയുടെയും കഴുതയുടെയും കോവർകഴുതകളുടെയും പുറത്തേറ്റി വേനലിൽ സാധനങ്ങൾ അവിടെയെത്തിക്കുന്നു. മഞ്ഞുകാലത്ത് ഉറഞ്ഞുകിടക്കുന്ന സൻസ്കാർ നദിയിലൂടെയാണ് സാധനങ്ങൾ കൊണ്ടുപോകുന്നത്. അങ്ങോട്ടേക്ക് ഒരു റോഡ് പണിയുന്നുണ്ടെങ്കിലും ഇപ്പോൾ ഡോർസംഗിൻൽ നിന്നും ഒരു ദിവസം പദുമിലേക്ക് പോകുന്ന വഴിയിലൂടെ നടന്നാലെ അവിടെ എത്താനാകുകയുള്ളൂ.

## Gallery
 
File:Zanskar Phuktal 01.jpg|
File:Zanskar Phuktal 02.jpg|
File:Zanskar Phuktal 04.jpg|


## External links
*Phuktal Gompa 
*Ladakh-Kashmir 
*Jangsem Sherab Zangpo
*Photos taken in the kitchen of Phugtal Monastery 
*Portraits of monks at Phugtal Monastery 
*National Remote Sensing Centre: Phuktal Blockade
ഇനിയ

ഒരു ദക്ഷിണേന്ത്യൻ ചലച്ചിത്രനടിയാണ് **ഇനിയ** (യഥാർത്ഥ നാമം: **ശ്രുതി ശ്രാവന്ത്**) (ജനനം:1988 ജനുവരി 21). ഇവർ മലയാളത്തിലും തമിഴിലുമായി ഇരുപത്തിയഞ്ചിലധികം ചലച്ചിത്രങ്ങളിൽ അഭിനയിച്ചിട്ടുണ്ട്.

## ആദ്യകാലജീവിതം
കേരളത്തിൽ തിരുവനന്തപുരം ജില്ലയിലാണ് ഇനിയ ജനിച്ചത്. എസ്. സലാഹുദ്ദീനും സാവിത്രിയുമാണ് മാതാപിതാക്കൾ. മലയാള ടെലിവിഷൻ രംഗത്തെ അഭിനേത്രിയായ സ്വാതി, ശ്രാവൺ എന്നിവർ സഹോദരങ്ങളാണ്. അമൃത വിദ്യാലയയിലെയും മണക്കാട് കാർത്തിക തിരുനാൾ ഹൈസ്കൂളിലെയും പ്രാഥമിക വിദ്യാഭ്യാസത്തിനുശേഷം ബി.ബി.എ. കറസ്പോണ്ടൻസ് കോഴ്സ് പൂർത്തിയാക്കി.

## ചലച്ചിത്രജീവിതം
നിരവധി മലയാള പരമ്പരകളിലും ഹ്രസ്വചലച്ചിത്രങ്ങളിലും ടെലിഫിലിമുകളിലും ബാലതാരമായി അഭിനയിച്ചുകൊണ്ടാണ് ഇനിയ അഭിനയരംഗത്തേക്കു കടന്നുവന്നത്. വയലാർ മാധവൻകുട്ടിയുടെ *ഓർമ്മ*, *ശ്രീഗുരുവായൂരപ്പൻ* എന്നീ പരമ്പരകളിലെ അഭിനയത്തിനുശേഷം *കൂട്ടിലേക്ക്* എന്ന ടെലിഫിലിമിൽ അഭിനയിക്കുവാൻ അവസരം ലഭിച്ചു. പിന്നീട് ഡോ. ബിജുവിന്റെ *സൈറ* (2006), വിജയകൃഷ്ണന്റെ *ദലമർമ്മരങ്ങൾ* (2009), *ഉമ്മ* (2011) എന്നീ ചലച്ചിത്രങ്ങളിലും ചില പരസ്യചിത്രങ്ങളിലും അഭിനയിച്ചു. 2005-ൽ മോഡലിങ് രംഗത്തു സജീവമായിരുന്നപ്പോൾ മിസ് ട്രിവാൻഡ്രമായി തെരഞ്ഞെടുക്കപ്പെട്ടു.

കുട്ടികൾക്കു നേരെയുള്ള അതിക്രമങ്ങൾ പ്രമേയമാക്കിയ *സേക്രെഡ് ഫേസ്* എന്ന ചിത്രത്തിൽ ഒരു പ്രധാന കഥാപാത്രത്തെ അവതരിപ്പിച്ച ഇനിയ 2010-ൽ *പാഠകശാലൈ* എന്ന തമിഴ് ചലച്ചിത്രത്തിലും അഭിനയിച്ചു. അതോടൊപ്പം നാലു ചിത്രങ്ങളിൽ അഭിനയിച്ചെങ്കിലും അവയൊന്നും പുറത്തിറങ്ങിയില്ല. അതിനുശേഷം *യുദ്ധം സെയ്* എന്ന ചിത്രത്തിൽ ശ്രദ്ധേയമായ വേഷം ചെയ്തു. *വാകൈ സൂടാ വാ* (2011) എന്ന ചിത്രത്തിലെ അഭിനയത്തിനുശേഷമാണ് 'ഇനിയ' എന്ന പേര് സ്വീകരിച്ചത്. 'മധുരമായ', 'മനോഹരമായ' എന്നൊക്കെയാണ് 'ഇനിയ' എന്ന വാക്കിന്റെ അർത്ഥം.

ഇനിയ അഭിനയിച്ച പ്രധാന മലയാളചലച്ചിത്രങ്ങളാണ് *അയാൾ*, *[[ഭൂപടത്തിൽ ഇല്ലാത്ത ഒരിടം]]*, *[[റേഡിയോ (ചലച്ചിത്രം)|റേഡിയോ]]*, *വെള്ളിവെളിച്ചത്തിൽ* എന്നിവ. മലയാളചലച്ചിത്രമായ *[[ചാപ്പാ കുരിശ്|ചാപ്പാ കുരിശിന്റെ]]* തമിഴ് റീമേക്കായ *പുലിവാൽ* എന്ന ചിത്രത്തിൽ ഒരു പ്രധാന വേഷം അവതരിപ്പിച്ചു.  *നിനൈത്തത് യാരോ* എന്ന ചിത്രത്തിൽ ഇനിയയായി തന്നെ വേഷമിട്ടു.

## അഭിനയിച്ച ചലച്ചിത്രങ്ങൾ

## അവലംബം

## പുറംകണ്ണികൾ
* 
* 
* 

വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1988-ൽ ജനിച്ചവർ
വർഗ്ഗം:ജനുവരി 21-ന് ജനിച്ചവർ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
ഇലക്ട്രോണിക് ഹെൽത്ത് റെക്കോർഡ്

thumb|300x300px|ഇലക്ട്രോണിക് ഹെൽത്ത്‌ റെക്കോർഡിന്റെ മാതൃക
രോഗികളുടെ ചികിൽസാപരമായ വിവരങ്ങൾ ഡിജിറ്റൽ രൂപത്തിലാക്കി സൂക്ഷിക്കുന്ന സംവിധാനത്തെ **ഇലക്ട്രോണിക് ഹെൽത്ത് റെക്കോർഡ്** അഥവാ **ഇലക്ട്രോണിക് മെഡിക്കൽ റെക്കോർഡ്** എന്ന് പറയുന്നു. ഇലക്ട്രോണിക് മെഡിക്കൽ റെക്കോർഡ്‌ രൂപത്തിൽ സൂക്ഷിച്ചിരിക്കുന്ന വിവരങ്ങൾ നെറ്റ്‌വർക്ക് മുഖേന പങ്കുവയ്ക്കാൻ സാധ്യമാകുന്നതാണ്. ചികിത്സാ പരമായ ചരിത്രം, മരുന്നുകളുടെ വിവരങ്ങൾ, അലർജിയുടെ വിവരങ്ങൾ, പ്രതിരോധ മരുന്നുകളുടെ വിവരങ്ങൾ, ലബോറട്ടറി പരിശോധനകളുടെ ഫലം, എക്സ് റെ, സ്കാൻ മുതലായവയുടെ ചിത്രങ്ങൾ, താപനില, രക്തസമ്മർദ്ദം മുതലായ വിവരങ്ങൾ, വയസ്സ്, നീളം, ഭാരം മുതലായ വിവരങ്ങൾ, കൂടാതെ ബില്ലിങ്ങുമായി ബന്ധപ്പെട്ട വിവരങ്ങൾ എന്നിവയെല്ലാം ഇലക്ട്രോണിക് ഹെൽത്ത്‌ റെക്കോർഡിൽ ഉൾപ്പെടുന്നതാണ്.

രോഗികളുടെ വിവരങ്ങൾ കൃത്യമായി ദീർഘകാലത്തേക്ക് സൂക്ഷിക്കുന്നതിന് വേണ്ടിയാണ് ഇ.എച്ച്.ആർ പ്രധാനമായും രൂപപ്പെടുത്തിയിരിക്കുന്നത്. പഴയ കടലാസ് ഫയലുകൾ തിരഞ്ഞ് കണ്ടുപിടിക്കുന്നത്തിനുള്ള ബുദ്ധിമുട്ട് ഒഴിവാക്കാൻ ഈ സിസ്റ്റം സഹായിക്കുന്നു, കൂടാതെ വിവരങ്ങൾ കൃത്യവും വ്യക്തവും ആയിരിക്കുകയും ചെയ്യും. പേപ്പർ ഫയലുകളുടെ കാര്യത്തിൽ സംഭവിക്കുന്ന ഡാറ്റ റിപ്ലിക്കേഷൻ  ഇ.എച്ച്.ആർ മൂലം ഒഴിവാക്കാൻ കഴിയും; എന്തുകൊണ്ടെന്നാൽ ഒരു രോഗിക്ക് വേണ്ടി ഒരു ഫയൽ മാത്രമാണ് ഉണ്ടാവുക. പേപ്പർ ഫയൽ പോലെ നഷ്ടപ്പെട്ടുപോകുമെന്ൻ പേടിക്കണ്ട ആവശ്യവുമില്ല. ഡിജിറ്റൽ രൂപത്തിൽ ദീർഘകാലത്തെ വിവരങ്ങൾ ലഭ്യമായതിനാൽ ഒരു രോഗിയെപ്പറ്റിയുള്ള വ്യക്തമായ പഠനത്തിനും ഇ.എച്ച്.ആർ സഹായിക്കുന്നു. ഇ.എച്ച്.ആർ, ഇ.എം.ആർ മുതലായവ വ്യാപകമായി ഉപയോഗിക്കപ്പെടുമ്പോൾ ജനസംഖ്യാപരമായ പഠനങ്ങളും സാധ്യമാകുന്നതാണ്.

## References

വർഗ്ഗം:ഇലക്ട്രോണിക് ഹെൽത്ത് റെക്കോർഡ്
സൗദി അറേബ്യയിലെ ഇസ്ലാമിക പൈതൃകങ്ങളുടെ നശീകരണം

[thumb|[ജന്നത്തുൽ ബഖീ|Jannatul Baqi graveyard in Medina, Saudi Arabia]]

സൗദി അറേബ്യയിലെ ഇസ്ലാമിക ചരിത്ര പൈതൃകങ്ങളുടെ നശീകരണ പ്രവൃത്തികൾ തുടർന്ന് കൊണ്ടേയിരിക്കുന്ന ഒരു പ്രതിഭാസമാണ്. സൗദി അറേബ്യയുടെ പടിഞ്ഞാറെ ഭാഗമായ ഹിജാസ് പ്രവിശ്യയിലാണ് ഇത് നടക്കുന്നത്.പ്രധാനമായും മക്ക, മദീന എന്നീ പുണ്യ നഗരങ്ങൾക്ക് സമീപമാണ് ഇത് പ്രധാനമായും നടക്കുന്നത്.മൃതദേഹങ്ങൾ അടക്കം ചെയ്ത കബറിടങ്ങൾ, പള്ളികൾ, പഴയ വീടുകൾ,പ്രവാചകൻ മുഹമ്മദ് നബിയുടെ ചരിത്രവുമായി ബന്ധപ്പെട്ട സ്ഥലങ്ങൾ എന്നിവക്ക് പുറമെ ഇസ്ലാമിക സ്ഥാപനവുമായി ബന്ധപ്പെട്ട മഹത് വ്യക്തികളുമായി ബന്ധപ്പെട്ട സ്ഥലങ്ങളും നശിപ്പിച്ച് വരുന്നുണ്ട്. സൗദി അറേബ്യയുടെ സർക്കാറിൻറെ ഔദ്യോഗീഗ തലത്തിൽ തന്നെയാണ് ഇതിൽ ഭൂരിഭാഗവും നടക്കുന്നത്. മസ്ജിദുൽ ഹറം വികാസത്തിൻറെ പേരിൽ ധാരാളം സ്ഥലങ്ങൾ ഇതിനകം നശിപ്പിച്ചു കഴിഞ്ഞു. കൂടാതെ മദീനയിൽ പ്രവാചകൻറെ പള്ളിയുടെ വികസനത്തിൻറെ പേരിലും മറ്റു സൗകര്യങ്ങളും സേവനങ്ങളും ഒരുക്കുന്നതിൻറെ ഭാഗമായും ധാരാളം പൈതൃകങ്ങൾ നശിപ്പിച്ചിട്ടുണ്ട്. വർധിച്ചുവരുന്ന തീർഥാടകർക്ക് താമസവും അനുബന്ധ സൗകര്യങ്ങളും ഒരുക്കുന്നതിന്റെ ഭാഗമായാണ് ഇത്തരം കാര്യങ്ങൾ ചെയ്യുന്നതെന്നാണ് ഒരു വിശദീകരണം. കൂടാതെ ഇതിന് വിശ്വാസപരമായ കാരണങ്ങളുണ്ടെന്നും കരുതപ്പെടുന്നു.  ലണ്ടൻ ആസ്ഥാനമായി പ്രവർത്തിക്കുന്ന ഇസ്‌ലാമിക്ക് ഹെറിറ്റേജ് റിസർച്ച് ഫൗണ്ടേഷന്റെ അനുമാനപ്രകാരം സൗദി രാജഭരണത്തിന്റെ കീഴിലുള്ള ചരിത്രപ്രധാനമായ ഇടങ്ങളിൽ 98 ശതമാനത്തിലധികം ഇതിനകം നശിപ്പിക്കപ്പെട്ടിട്ടുണ്ട്. 

## ചരിത്രം

1932 ലാണ് അറേബ്യൻ ഉപഭൂഖണ്ഡത്തിൻറെ രാഷ്ട്രീയപരമായി ഏകീകരിക്കപ്പെട്ടത്.നിലവിലെ സൗദി അറേബ്യ രാജ്യത്തിൻറെ ഏകീകരണം സാധ്യമായത് അന്നാണ്. രാജാവായ അബ്ദുൽ അസീസും ബദൂനി ഗോത്രവർഗക്കാരും ചേർന്നാണ് ഹശിമിത്ത് വംശത്തിൻറെ നിയന്ത്രണത്തിലുണ്ടായിരുന്ന ഹിജാസ് കീഴടക്കിയത്. 
നജ്ദിലെ പുതിയ ഭരണാധികാരികളും അക്കാലത്തെ അറബി നാടോടികളും ഗോത്രവർഗ സബ്രദായത്തിൽ ജീവിക്കുന്നവരും നിരക്ഷരരുമായിരുന്നു.എന്നാൽ തങ്ങൾ വലിയ പുരോഗതിയുള്ള സമൂഹമാണെന്നായിരുന്നു അവർ വിശ്വസിച്ചിരുന്നത്.കാലങ്ങളായി മജ് ലിസുൽ സുഹ്റ എന്ന ഒരു കൂടിയാലോചന സമിതിയുടെ കീഴിലായിരുന്നു കാലങ്ങളായി ഭരണ സബ്രദായമായുണ്ടായിരുന്നത്. ഒരു കേന്ദ്രീകൃത ഭരണനിർവഹണ വിഭാഗമായിരുന്നു സൈന്യത്തിനും പോലീസിനും വിദ്യാഭ്യാസത്തിനുമുള്ള വാർഷിക ബജറ്റു് കൈകാര്യം ചെയ്തിരുന്നത്. 

## അവലംബം

## External links
* McMecca: The Strange Alliance of Clerics and Businessmen in Saudi Arabia, Zvika Krieger,  March 19, 2013, *The Atlantic*.
* The Destruction of Mecca, Ziauddin Sardar, September 30, 2014, *[[ദ് ന്യൂയോർക്ക് ടൈംസ്|The New York Times]]*.
വർഗ്ഗം:ഇസ്ലാമിക ചരിത്രം
ബർസറേസീ

സപുഷ്പികളുൾപ്പെടുന്ന ഒരു സസ്യകുടുംബമാണ് **ബർസറേസീ** (Burseraceae). ടോർച്ച്  വുഡ് കുടുംബം (torchwood family) എന്നറിയപ്പെടുന്ന ഈ സസ്യകുടുംബത്തിൽ 30-35 ജീനസ്സുകളിലായി ഏകദേശം ആയിരത്തിൽപരം സ്പീഷിസുകളും ഉൾപ്പെടുന്നു. ചെടികളും മരങ്ങളും ഉൾപ്പെടുന്ന ഈ സസ്യകുടുംബത്തെ സാധാരണയായി ഉഷ്ണമേഖലാ പ്രദേശങ്ങളായ മലേഷ്യ, ഏഷ്യ, ആഫ്രിക്ക, തെക്കേ അമേരിക്ക എന്നിവിടങ്ങളിലാണ് കാണപ്പെടുന്നത്. ഔഷധ സസ്യങ്ങളായ ഗുൽഗുലു, തെള്ളിമരം, കുന്തിരിക്കം, ഇടിഞ്ഞിൽ, കാട്ടുകലശം തുടങ്ങിയവ ഈ കുടുംബത്തിലെ അംഗങ്ങളാണ്.

## സവിശേഷതകൾ
ഇവയുടെ മരവുരി(തോൽ)യിൽ സുഗന്ധതൈലമടങ്ങിയിട്ടുണ്ട്. ഇവയുടെ ഇലകൾ വാസനയുള്ളതും സംയുക്ത പത്രങ്ങളോടു കൂടിയവയുമായും സുഗന്ധമുള്ളവയുമാണ്, ഏകാന്തരന്യാസത്തിലോ വർത്തുളവിന്യാസത്തിലോ  (alternate or spiral phyllotaxis) ക്രമീകരിച്ചതും, ഇലകളിലെ സിരാവിന്യാസം ജാലികാസിരാവിന്യാസവുമാണ്. മിക്ക സ്പീഷിസുകൾക്കും പത്രവൃന്തത്തിന്റെ അടിയിലായി ഉപപർണ്ണങ്ങൾ ഉണ്ടാകാറില്ല, എന്നാൽ വളരെ വിരളം ചില സ്പീഷിസുകളിൽ  പത്രവൃന്തത്തിന്റെ അടിയിലായി ഉപപർണ്ണങ്ങൾ കാണപ്പെടാറുണ്ട്. ദ്വിലിംഗ സ്വഭാവത്തോടു കൂടിയ പൂക്കളും ഏകലിംഗ  സ്വഭാവത്തോടു കൂടിയ പൂക്കളും  ഉണ്ടാകാറുണ്ട്. ഇവ വലിപ്പത്തിൽ ചെറുതും പ്രസമത (actinomorphy)പാലിക്കുന്നവയാണ്. വെവ്വേറെ നിൽക്കുന്നതോ അടിഭാഗം കൂടിച്ചേർന്നതോ ആയ അഞ്ച് വിദളങ്ങളും  (3-6) വെവ്വേറെ നിൽക്കുന്നപുഷ്പദളങ്ങളും (3-6) ചേർന്നതാണ് ഇവയുടെ പുഷ്പദളമണ്ഢലം. ചില സ്പീഷിസുകളിൽ വിദളങ്ങൾ കാണപ്പെടാറില്ല.  പുഷ്പദളമണ്ഢലത്തിൽ നിന്നും വിട്ടുനിൽക്കുന്നതാണ് ഇവയുടെ പുംബീജപ്രധാനമായ കേസരങ്ങൾ (stamen). ഉയർന്ന അണ്ഡാശയത്തോടുകൂടിയ ഇവയ്ക്ക്  3-5അറകളും ഓരോ അറകളിലും ഒന്നോ രണ്ടോ അണ്ഡകോശങ്ങളും(Ovules) ചേർന്നതാണ് ഇവയുടെ ജനിപുടം (Gynoecium) ഇവയുടെ പഴങ്ങൾ അകത്തു ഒരു വിത്തോടുകൂടിയ മാംസളമായതാണ്.
## ജീനസ്സുകൾ

*Ambilobea 
*Aucoumea
*Balsamea 
*Balsamodendrum 
*Bdellium 
*Beiselia 
*Boswellia 
*Bursera 
*Canariopsis 
*Canarium 
*Colophonia 
*Commiphora 
*Crepidospermum 
*Dacryodes 
*Elaphrium 
*Garuga 
*Haplolobus 
*Hedwigia 
*Hemisantiria 
*Icica 
*Marignia 
*Pachylobus 
*Pimela 
*Protium 
*Pseudodacryodes 
*Rosselia 
*Santiria 
*Scutinanthe 
*Sonzaya 
*Terebinthus 
*Tetragastris 
*Tingulonga 
*Trattinnickia 
*Trigonochlamys 
*Triomma 

## അവലംബം

## പുറത്തേക്കുള്ള കണ്ണികൾ
* Burseraceae  in L. Watson and M.J. Dallwitz (1992 onwards).  The families of flowering plants. 

വർഗ്ഗം:സസ്യകുടുംബങ്ങൾ
വർഗ്ഗം:ബർസറേസീ
ഹെലൻ ജോസഫ്

ദക്ഷിണാഫ്രിക്കയിലെ വർണ്ണവിവേചനത്തിനെതിരേ പോരാടിയ ഒരു വനിതയായിരുന്നു **ഹെലൻ ബിയാട്രീസ് ജോസഫ്** എന്ന **ഹെലൻ ജോസഫ്**(ജനനം 8 ഏപ്രിൽ 1905 – മരണം 25 ഡിസംബർ 1992). ഇംഗ്ലണ്ടിൽ ജനിച്ച ഹെലൻ, ബിരുദം പൂർത്തിയാക്കിയ ശേഷം. ബ്രിട്ടീഷ് ഇന്ത്യയിലുള്ള ഹൈദരാബാദിൽ അധ്യാപികയായി ജോലി നോക്കിയിരുന്നു. 1930 ൽ ഹെലൻ ഇന്ത്യ വിടുകയും, ദക്ഷിണാഫ്രിക്കയിൽ സ്ഥിരതാമസമാക്കുകയും ചെയ്തു.

## ആദ്യകാലജീവിതം
1905 ഏപ്രിൽ എട്ടാം തീയതി ഇംഗ്ലണ്ടിലെ വെസ്റ്റ് സക്സസിലാണ് ഹെലൻ ജനിച്ചത്. പിതാവ് സാമുവൽ ഫെന്നൽ ഒരു കസ്റ്റംസ് ഉദ്യോഗസ്ഥനായിരുന്നു. 1927 ൽ ലണ്ടനിലെ കിങ്സ് കോളേജിൽ നിന്നും ഹെലൻ ബിരുദം കരസ്ഥമാക്കി. ബ്രിട്ടീഷ് ഇന്ത്യയിലെ ഹൈദരാബാദിലുള്ള ഒരു സ്കൂളിൽ ഹെലൻ മൂന്നുകൊല്ലക്കാലം അധ്യാപികയായി ജോലിചെയ്തിരുന്നു.  1930 ൽ ഹെലൻ ദക്ഷിണാഫ്രിക്കയിലേക്കു യാത്രയായി. 1931 ൽ ദക്ഷിണാഫ്രിക്കയിൽ വെച്ച് ഹെലൻ ഒരു ദന്തഡോക്ടറായ ബില്ലി ജോസഫിനെ വിവാഹം കഴിച്ചു. 1939 ൽ രണ്ടാം ലോക മഹായുദ്ധകാലത്ത് ഹെലൻ വുമൺസ് ഓക്സിലറി എയർഫോഴ്സിൽ ഇൻഫർമേഷൻ, വെൽഫെയർ ഓഫീസറായി ജോലി ചെയ്തിരുന്നു.   വിവാഹമോചനത്തിനുശേഷം, കറുത്ത വർഗ്ഗക്കാർക്കുള്ള ഒരു കമ്യൂണിറ്റി സെന്ററിൽ ഹെലൻ സേവനം ആരംഭിച്ചു.
## സാമൂഹികസേവനങ്ങൾ
ഇംഗ്ലീഷുകാരുടെ നേതൃത്വത്തിൽ വർണ്ണവിവേചനത്തിനെതിരേ പ്രവർത്തിച്ച ഒരു സംഘടനയായിരുന്ന സൗത്ത് ആഫ്രിക്കൻ കോൺഗ്രസ്സ് ഓഫ് ഡെമോക്രാറ്റ്സിന്റെ സ്ഥാപകാംഗമായിരുന്നു ഹെലൻ. ആഫ്രിക്കൻ നാഷണൽ കോൺഗ്രസ്സുമായി വളരെ അടുത്തു പ്രവർത്തിച്ചിരുന്ന തീവ്ര ഇടതുപക്ഷ സംഘടനയായിരുന്നു സൗത്ത് ആഫ്രിക്കൻ കോൺഗ്രസ്സ് ഓഫ് ഡെമോക്രാറ്റ്സ്. ദക്ഷിണാഫ്രിക്കയിലെ സ്ത്രീകളുടെ ഉന്നമനത്തിനായി ഫെഡറേഷൻ ഓഫ് സൗത്ത് ആഫ്രിക്കൻ വുമൺ എന്നൊരു സംഘടന ഹെലന്റെ നേതൃത്വത്തിൽ ആരംഭിച്ചു. ദക്ഷിണാഫ്രിക്കയിൽ നിലനിന്നിരുന്ന പാസ് ലോ  നിയമത്തിനെതിരേ 1956 ഓഗസ്റ്റ് 9 ന് ഹെലന്റെ നേതൃത്വത്തിൽ ഏതാണ്ട് ഇരുപതിനായിരത്തോളം വരുന്ന  വനിതകൾ പ്രിട്ടോറിയയിലെ യൂണിയൻ ബിൽഡിങ്ങിലേക്കു മാർച്ചു നടത്തി. ഈ ദിവസമാണ് ദക്ഷിണാഫ്രിക്കയിൽ ഇന്നും വനിതാ ദിനമായി ആചരിക്കുന്നത്.

## ട്രീസൺ വിചാരണ, വീട്ടുതടങ്കൽ
രാജ്യദ്രോഹക്കുറ്റം ആരോപിച്ച് കുപ്രസിദ്ധമായ ട്രീസൺ വിചാരണയിലൂടെ ഹെലൻ  കുറ്റക്കാരിയെന്നു കോടതി കണ്ടെത്തി. 1962 ൽ കോടതി ഹെലനെ വീട്ടുതടങ്കലിനു വിധിച്ചു. സബോട്ടേജ് നിയമം വന്നതിനുശേഷം ആദ്യമായി വീട്ടുതടങ്കലിനു വിധേയമാകുന്ന വ്യക്തികൂടിയാണ് ഹെലൻ. ഒന്നിൽ കൂടുതൽ തവണ ഹെലനു നേരെ വധശ്രമങ്ങളുണ്ടായി.

## കുറിപ്പുകൾ
*

## അവലംബം
*

വർഗ്ഗം:1905-ൽ ജനിച്ചവർ
വർഗ്ഗം:ഏപ്രിൽ 8-ന് ജനിച്ചവർ
വർഗ്ഗം:1992-ൽ മരിച്ചവർ
വർഗ്ഗം:ഡിസംബർ 25-ന് മരിച്ചവർ
പ്ലവെർ

കാറഡ്രായിഡൈ (Charadriinae) ഉപകുടുംബത്തില്പെട്ട ഒരു കൂട്ടം നീർപക്ഷികളാണ് **പ്ലവെർ**. ധ്രുവപ്രദേശങ്ങളിലൊഴികെ ലോകമെങ്ങും കാണപ്പെടുന്നു. കടൽപക്ഷിയായ കിൽഡീർ (Charadrius vociferus) ഒരു പ്ലവെർ പക്ഷിയാണ്.
## വർഗ്ഗങ്ങൾ
* ജീനസ് Anarhynchus
** Wrybill, *Anarhynchus frontalis*

* ജീനസ് Charadrius
** Caspian plover, *Charadrius asiaticus*
** Chestnut-banded plover, *Charadrius pallidus*
** Collared plover, *Charadrius collaris*
** Common ringed plover, *Charadrius hiaticula*
** Double-banded plover, *Charadrius bicinctus*
** Eurasian dotterel, *Charadrius morinellus*
** Forbes's plover, *Charadrius forbesi*
** Greater sand plover, *Charadrius leschenaultii*
** Javan plover, *Charadrius (alexandrinus) javanicus*
** Kentish plover, *Charadrius alexandrinus*
** Killdeer, *Charadrius vociferus*
** Kittlitz's plover, *Charadrius pecuarius*
** Lesser sand plover, *Charadrius mongolus*
** Little ringed plover, *Charadrius dubius*
** Long-billed plover, *Charadrius placidus*
** Madagascan plover, *Charadrius thoracicus*
** Malaysian plover, *Charadrius peronii*
** Mountain plover, *Charadrius montanus*
** New Zealand plover or red-breasted plover, *Charadrius obscurus*
** Oriental plover, *Charadrius veredus*
** Piping plover, *Charadrius melodus*
** Puna plover, *Charadrius alticola*
** Red-capped plover, *Charadrius ruficapillus*
** Rufous-chested plover, *Charadrius modestus*
** Saint Helena plover, *Charadrius sanctaehelenae*
** Semipalmated plover,  *Charadrius semipalmatus*
** Snowy plover, *Charadrius nivosus*, recently split by the AOU, some other committees still evaluating
** Three-banded plover, *Charadrius tricollaris*
** Two-banded plover, *Charadrius falklandicus*
** White-fronted plover, *Charadrius marginatus*
** Wilson's plover, *Charadrius wilsonia*

* ജീനസ് Elseyornis
** Black-fronted dotterel, *Elseyornis melanops*

* ജീനസ് Oreopholus
** Tawny-throated dotterel, *Oreopholus ruficollis*

* ജീനസ് Peltohyas
** Inland dotterel, *Peltohyas australis*

* ജീനസ്Phegornis
** Diademed plover, *Phegornis mitchellii*

* ജീനസ് Pluvialis
** American golden plover, *Pluvialis dominica* – the American and Pacific golden plovers were formerly considered conspecific (as "lesser golden plover"; Sangster et al., 2002)
** European golden plover, *Pluvialis apricaria*
** Grey plover or black-bellied plover, *Pluvialis squatarola*
** Pacific golden plover, *Pluvialis fulva*

* ജീനസ് Thinornis
** Hooded dotterel, *Thinornis rubricollis*
** Shore dotterel, *Thinornis novaeseelandiae*

## അവലംബം


വർഗ്ഗം:പക്ഷികുടുംബങ്ങൾ
ഹനാൻ അൽ ഹുറൂബ്

അധ്യാപകരുടെ ഓസ്കാർ അവാർഡ് എന്ന പേരിലറിയപ്പെടുന്ന ആഗോള അധ്യാപക അവാർഡ് നേടിയ ഫലസ്തീനിലെ അധ്യാപികയാണ് **ഹനാൻ അൽ ഹുറൂബ്**. വർക്കി ഫൗണ്ടേഷൻ എർപ്പെടുത്തുന്ന ലോകത്തിലെ മികച്ച അധ്യാപക അവാർഡ് നേടുന്ന രണ്ടാമത്തെ വനിതയാണ് ഹനാൻ.. 2016 മാർച്ചിൽ പ്രഖ്യാപിക്കുകുയം വിതരണം ചെയ്യുകയും ചെയ്ത അവാർഡ് ഹനാനിനാണ് ലഭിച്ചത്.ഫലസ്തീനിലെ അഭയാർഥി ക്യാമ്പുകളിൽ ജീവിക്കുന്ന കുട്ടികളിൽ വിദ്യാഭ്യാസ പ്രവർത്തനം നടത്തിയതാണ് ഇവരെ മികച്ച അധ്യാപികയായി തിരഞ്ഞെടുക്കാനുള്ള കാരണം. മാർപ്പയായ പോപ് ഫ്രാൻസിസ് ആണ് വിജയിയെ പ്രഖ്യാപിച്ചത്. അമേരിക്കയിലെ നാൻസി അത് വെൽ ആണ് ഈ അവാർഡ് നേടുന്ന ആദ്യ അധ്യാപിക.

പാലസ്തീൻ അഭയാർഥി ക്യാമ്പിലായിരുന്നു ഹനാനിൻറെയും കുട്ടിക്കാലം. അവരുടെ കുട്ടികളും ഒരിക്കൽ വെടിവെപ്പിൻറെ ആഘാതത്തിന് ദൃക്സാക്ഷിയായി. ഈ സംഭവമാണ് വിദ്യാഭ്യാസ പ്രവർത്തനങ്ങൾക്ക് ഹനാനെ മുന്നിട്ടിറക്കാൻ പ്രേരിപ്പിച്ചത്. അക്രമമരുത് എന്ന മുദ്രാവാക്യത്തിൽ ഫലസ്തീനിലെ അഭയാർഥി കുട്ടികളെ അവർ വിദ്യാഭ്യാസത്തിലൂടെ വളരെ നല്ല ഗുണാത്മക സ്വഭാവമുള്ള കുട്ടികളാക്കി മാറ്റാൻ ശ്രമിച്ചു എന്നതാണ് ഇവരുടെ പ്രധാന സംഭാവന.ഇതെ കുറിച്ച് തൻറെ "വീ പ്ലേ ആൻറ് ലേൺ" എന്ന പുസ്തകത്തിൽ വിശദമായി എഴുതിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* https://www.youtube.com/watch?v=02Z1NpMB2r4

വർഗ്ഗം:ജീവിച്ചിരിക്കുന്നവർ
വർഗ്ഗം:1972-ൽ ജനിച്ചവർ
കൃതവർമ്മാവ്

യാദവവംശത്തിലെ ഒരു രാജാവ് . ഇദ്ദേഹം കൃഷ്ണന്റെ ഭക്തനും ആജ്ഞാപാലകനുമായിരുന്നു. കുരുക്ഷേത്രയുദ്ധത്തിൽ കൃഷ്ണാജ്ഞയനുസരിച്ച്  കൗരവപക്ഷത്തു നിന്ന് പൊരുതി . ദ്വാരക നശിക്കുന്നതിനു മുന്നോടിയായി നടന്ന യുദ്ധത്തിൽ ഇദ്ദേഹത്തെ സാത്യകി വധിച്ചു .
## ജനനം
യാദവവംശത്തിലെ പ്രമുഖനായ ഒരു രാജാവായിരുന്നു കൃതവർമ്മാവ്. ഇദ്ദേഹം ശ്രീകൃഷ്ണന്റെ പിതാമഹന്റെ സഹോദരനാണ് . ഹൃദീകൻ എന്ന യാദവ രാജാവിന്റെ മൂന്നാമത്തെ പുത്രനാണ് ഇദ്ദേഹം . ഹൃദീകന്റെ നാലാമത്തെ പുത്രനായ ശൂരനാണ് , ശ്രീകൃഷ്ണന്റെ പിതാവായ വസുദേവരുടെ പിതാവ് . ശൂരൻ കൃതവര്മ്മാവിന്റെ അനുജനാണ് .

ഇദ്ദേഹം മരുത്ഗണങ്ങൾ എന്ന ദേവന്മാരുടെ അംശത്തിൽ ജനിച്ചവനാണ് .

## മറ്റു വിവരങ്ങൾ
കൃതവർമ്മാവ് കൃഷ്ണന്റെ ഒരു ഉത്തമഭക്തനും ആജ്ഞാപാലകനും ആയിരുന്നു . ഇദ്ദേഹം കൃഷ്ണഭക്തനായ അക്രൂരന്റെ ഉറ്റ സുഹൃത്താണ് . ഇദ്ദേഹവും അക്രൂരനും ചേർന്ന് മറ്റൊരു യാദവനേതാവായ ശതധന്വാവിനെ കൊണ്ട് സത്രാജിത്തിനെ കൊല്ലിച്ച് അദ്ദേഹത്തിനു സൂര്യദേവൻ നല്കിയ സ്യമന്തകരത്നം കരസ്ഥമാക്കുകയുണ്ടായി . ഈ സ്യമന്തകം പിന്നീട് കൃഷ്ണൻ അക്രൂരനെ സൂക്ഷിക്കാനേൽപ്പിച്ചു.
## കുരുക്ഷേത്രയുദ്ധവും കൃതവർമ്മാവും
ഭഗവാൻ കൃഷ്ണൻ കുരുക്ഷേത്രയുദ്ധത്തിൽ പാണ്ഡവർക്കും കൗരവർക്കും സഹായം ചെയ്യുകയുണ്ടായി. ദുര്യോധനന് തന്റെ സൈന്യങ്ങളെയെല്ലാം ദാനം ചെയ്തപ്പോൾ, താൻതന്നെ സ്വയം ആയുധമെടുക്കാതെ പാണ്ഡവരുടെ ഭാഗത്ത് നിന്നു. ശ്രീകൃഷ്ണൻ ദുര്യോധനന് നല്കിയ തന്റെ യാദവസേനയുടെ നേതാവ് കൃതവർമ്മാവ് ആയിരുന്നു. അതുകൊണ്ട് അദ്ദേഹത്തിനു കൗരവപക്ഷത്തു നിന്ന് പാണ്ഡവരോട് യുദ്ധം ചെയ്യേണ്ടതായി വന്നു. അദ്ദേഹം അങ്ങേയറ്റം ആത്മാർഥതയോടെ കൗരവർക്കുവേണ്ടി യുദ്ധം ചെയ്തു. ദുര്യോധനൻ ഇദ്ദേഹത്തോട് ഒരു അക്ഷൗഹിണി ചോദിക്കുകയും, ഇദ്ദേഹം കൃഷ്ണന്റെ സമ്മതത്തോടെ അത് കൊടുക്കുകയും ചെയ്തു .

യുദ്ധാവസാനം രാത്രിയിൽ ഇദ്ദേഹം ദ്രോണപുത്രനായ അശ്വത്ഥാമാവിനോടും കൃപരോടും ചേർന്ന് പാണ്ഡവരുടെ ശിബിരം തീവച്ചു നശിപ്പിച്ചു . അന്ന് രാത്രി അവർ പാണ്ഡവപക്ഷത്തുള്ള അവശേഷിച്ച എല്ലാ വീരന്മാരെയും കൊന്നൊടുക്കി. കൃഷ്ണനും സാത്യകിയും പഞ്ചപാണ്ഡവരും മാത്രമേ അവശേഷിച്ചുള്ളൂ.

## മരണം
യാദവനാശം സംഭവിക്കുന്ന സമയത്ത് , ദ്വാരകയിലെ പ്രഭാസതീർഥത്തിൽ വച്ച് , യാദവർ മദ്യപിച്ചു ബഹളമുണ്ടാക്കി തമ്മിലടിച്ചു നശിക്കുന്നുണ്ട് . ആ കൂട്ടക്കൊലയ്ക്ക് തുടക്കമിട്ടത് കൃതവർമ്മാവും സാത്യകിയുമായിരുന്നു . സാത്യകിയും കൃതവർമ്മാവും കൂടി നടന്ന വാക്പോര്, പിന്നീട് ഒരു യുദ്ധത്തിൽ കലാശിക്കുകയും, സാത്യകി ഒറ്റവെട്ടിന് കൃതവർമ്മാവിന്റെ തല തെറിപ്പിക്കുകയും ചെയ്തു . ഇദ്ദേഹത്തിന്റെ ആത്മാവ് മരണശേഷം മരുത്ഗണങ്ങളിൽ ചെന്ന് വീണു .

## അവലംബങ്ങൾ

## പുറംകണ്ണികൾ
* 

വർഗ്ഗം:മഹാഭാരതത്തിലെ കഥാപാത്രങ്ങൾ
ജഹനാര ഷാനവാസ്

ബഗൻപുരയിലെ പ്രശസ്തമായ അരൈൻ മിയൻ കുടുംബത്തിൽ പെട്ട പാകിസ്താനിലെ രാഷ്ട്രീയ പ്രവർത്തകയാണ് **ജഹനാര ഷാനവാസ്** (ജനനം 1869-1979). ഒരു ഏഷ്യൻ നിയമ നിർമ്മാണ സഭയുടെ അധ്യക്ഷത വഹിച്ച ആദ്യത്തെ വനിത കൂടിയാണ് ജഹനാര. രാധാഭായി സുബ്ബരായനോട് കൂടെ 1930 ൽ ലണ്ടനിൽ വച്ചു നടന്ന വട്ടമേശ സമ്മേളനത്തിന് ക്ഷണിക്കപ്പെടുകയും ചെയ്യുകയുണ്ടായി.

## സാഹിത്യസൃഷ്ടികൾ
വിദ്യാഭ്യാസ സാമൂഹിക കാര്യങ്ങളോട് അനുബന്ധിച്ച് നിരവധി ലഘുലേഖകൾ എഴുതി ബീഗം ജഹനാര ഷാനവാസ് എഴുതുകയുണ്ടായി. ഹുസൻ അറ എന്ന  പേരിൽ ഒരു പുസ്തകം ഉറുദുവിലും അവരുടെ ഓർമ്മക്കുറിപ്പുകൾ‍ അച്ഛനും മകളും എന്ന പേരിൽ ഇംഗ്ലീഷിലും എഴുതിയിട്ടുണ്ട്.

വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ
മാർത്താണ്ഡ സൂര്യക്ഷേത്രം

ക്രിസ്തുവിനു ശേഷം എട്ടാം ശതകത്തിൽ നിർമ്മിച്ച ഒരു ക്ഷേത്രമാണ് **മാർത്താണ്ഡ സൂര്യക്ഷേത്രം (Martand Sun Temple)**. ഇപ്പോൾ നശിപ്പിക്കപ്പെട്ടിരിക്കുന്ന ഈ ക്ഷേത്രം ജമ്മു കാശ്മീരിലെ അനന്തനാഗിൽ നിന്നും അഞ്ചുമൈൽ അകലെ സ്ഥിതിചെയ്യുന്നു.

## ചരിത്രം

കാർക്കോട രാജവംശത്തിലെ മൂന്നാമത്തെ രാജാവായിരുന്ന ലളിതാദിത്യ മുക്തപിഡയാണ് എട്ടാം നൂറ്റാണ്ടിൽ ഈ ക്ഷേത്രം പണികഴിപ്പിച്ചത്. 725 -756 കാലത്താണ് ഇതിന്റെ നിർമ്മാണം നടന്നതെന്നു കരുതപ്പെടുന്നു. ചിലരുടെ അഭിപ്രായത്തിൽ ഇതിന്റെ പണി തുടങ്ങിയത് രണാദിത്യയാണ്.

മുസ്ലീം ഭരണാധികാരിയായിരുന്ന സിക്കന്തർ ബട്ഷിക്കാന്റെ ആജ്ഞ പ്രകാരം പതിനഞ്ചാം നൂറ്റാണ്ടിന്റെ ആദ്യം ഈ ക്ഷേത്രം പൂർണ്ണമായും നശിപ്പിക്കപ്പെട്ടു, ആ തകർക്കൽ ഒരു വർഷം നീണ്ടുനിന്നുവത്രേ.

## ക്ഷേത്രം

കാശ്മീർ താഴ്‌വര മുഴുവൻ കാണാവുന്ന തരത്തിൽ ഒരു നിരപ്പാരന്ന പീഠഭൂമിയിലാണ് ക്ഷേത്രം നിർമ്മിച്ചിരിക്കുന്നത്. നാശാവശിഷ്ടങ്ങളിൽ നിന്നും ഉൽഖനനം നടത്തിയതിൽ നിന്നും ലഭിച്ച തെളിവുകളിൽനിന്നും ഈ ക്ഷേത്രം കാശ്മീർ വാസ്തുവിദ്യയുടെ ഒന്നാന്തരം ഉദാഹരണമാണെന്നു മനസ്സിലാക്കാം. ഇതിന്റെ നിർമ്മാണത്തിൽ ഗാന്ധാര, ഗുപ്ത, ചൈനീസ്, റോമൻ, ബൈസാന്റീൻ, ഗ്രീക്ക് വാസ്തുവിദ്യകളുടെ ചേർച്ചകൾ കാണാവുന്നതാണ്.

നേരത്തെ ഉണ്ടായിർന്ന ഒരു ചെറിയ ക്ഷേത്രത്തിനു ചുറ്റുമായി 84 ചെറു ക്ഷേത്രങ്ങളും തൂണുകൾ ഉള്ള മുറ്റവും ആകെ 220 അടി നീളവും 142 അടി വീതിയുമുള്ള രൂപത്തിൽ ആയിരുന്നു മാർത്താണ്ഡ സൂര്യക്ഷേത്രം. ക്ഷേത്രത്തിന്റെ വലിപ്പത്തിനു കൃത്യമായ അനുപാതത്തിലുള്ള നടുമുറ്റവും ചുറ്റമ്പലവുമെല്ലാം കാശ്മീരിലെ ഈ മാതൃകയിലുള്ള ഏറ്റവും വലിയ ക്ഷേത്രമാക്കി ഇതിനെ മാറ്റി. ഹൈന്ദവ ക്ഷേത്രനിർമ്മാണരീതിയുടെ മാതൃകയിൽ പടിഞ്ഞാറുഭാഗത്തുള്ള മുഖ്യകവാടം ക്ഷേത്രത്തിന്റെ അതേ വീതിയിൽ ആയിരുന്നു. വളരെ വിശദമായ രീതിയിൽ ചിത്രീകരിച്ചിരുന്ന ദേവരൂപങ്ങൾ ഈ കവാടത്തെത്തന്നെ ക്ഷേത്രത്തിന്റെ ഗാംഭീര്യം മനസ്സിലാക്കാൻ ഉതകുന്നതാക്കി മാറ്റി. മധ്യഭാഗത്ത് ഉണ്ടായിരുന്ന മുഖ്യക്ഷേത്രത്തിന്റെ മേൽക്കൂര കാശ്മീരിലെ മറ്റു ക്ഷേത്രങ്ങളിൽ കാണുന്ന പോലെ പിരമിഡിന്റെ ആകൃതിയിൽ തന്നെയായിരുന്നു എന്നു കരുതുന്നു. പ്രധാനക്ഷേത്രത്തിന്റെ ഉള്ളിൽ സൂര്യദേവനുപുറമേ മറ്റു ദേവന്മാരായ വിഷ്ണു, ഗംഗ, യമുന എന്നിവരെയും ചിത്രീകരിച്ചിരുന്നു

## ഇപ്പോഴത്തെ അവസ്ഥ
ഇന്ത്യൻ സർക്കാർ ഈ ക്ഷേത്രത്തെ ധാരാളം സൗകര്യങ്ങളുള്ള ഒരു പ്രമുഖ ടൂറിസ്റ്റ് കേന്ദ്രമാക്കി മാറ്റിക്കൊണ്ടിരിക്കുന്നു. 

## ദേശീയ പ്രാധാന്യമുള്ള കേന്ദ്രം
ആർക്കിയോളജിക്കൽ സർവേ ഓഫ് ഇന്ത്യ ഈ ക്ഷേത്രത്തെ ദേശീയ പ്രാധാന്യമുള്ള കേന്ദ്രമാക്കി പ്രഖ്യാപിച്ചു സംരക്ഷിച്ചുവരുന്നുണ്ട്.

## അവലംബം

## പുറത്തേക്കുള്ള കണ്ണികൾ
* ഒരു വിഡിയോ
* Indira Gandhi National Centre for the Arts - ചിത്രങ്ങൾ
* Martand Sun Temple in winter - മഞ്ഞുമൂടിക്കിടക്കുന്ന ക്ഷേത്രം
* Martand Sun Temple and around
* The Sun temple, Martand, Kashmir, mukti4u2.dk

വർഗ്ഗം:കാശ്മീരിലെ ക്ഷേത്രങ്ങൾ
സെൻറ് ജോസഫ്സ് കോളേജ്, ഇരിങ്ങാലക്കുട

കേരളത്തിലെ തൃശ്ശൂർ ജില്ലയിലെ ഇരിങ്ങാലക്കുടയിൽ പ്രവർത്തിക്കുന്ന,പെൺകുട്ടികൾക്ക് മാത്രമയിട്ടുള്ള കോളേജാണ് **സെൻറ് ജോസഫ്സ് കോളേജ്, ഇരിങ്ങാലക്കുട**. 1964ൽ‌ ആരംഭിച്ച ഈ കോളേജ് കോഴിക്കോട് സർവകലാശാലയുടെ കീഴിൽ പ്രവർത്തിക്കുന്നു.സെൻറ് ജോസഫ്സ് കോളേജിൽ 15 യുജി കോഴ്സുകളും 12 പിജി കോഴ്സുകളും ഉണ്ട്, കൂടാതെ 5 പിഎച്ച്.ടി പ്രോഗ്രാംസും ഉണ്ട്.
## യുജി കോഴ്സുകൾ
#ബി.എസ്സി  മാത്തമാറ്റിക്സ്‌  
#ബി.എസ്സി  ഫിസിക്സ്‌ 
#ബി.എസ്സി  കെമിസ്ട്രി 
#ബി.എസ്സി  സുവോളജി 
#ബി.എസ്സി  ബോട്ടണി 
#ബി.എസ്സി  ബയോടെക്നോലജി
#ബി.എ  ഇംഗ്ലീഷ് 
#ബി.എ  ഇകനോമിക്സ്  
#ബി.എ  ഹിസ്റ്ററി 
#ബി.കോം  (കമ്പ്യൂട്ടർ അപ്ലിക്കേഷൻ )
#ബി.കോം (ഫിനാൻസ്) 
#ബി.സി.എ 
#ബി.ബി.എ 
#ബി.എസ്സി സൈക്കോളജി 
#ബി. എസ്സ്‌.ഡബ്ലുയു 

## പിജി കോഴ്സുകൾ
#എം.എസ്സി.   മാത്തമാറ്റിക്സ്‌
#എം.എസ്സി.   കെമിസ്ട്രി
#എം.എ.  ഇംഗ്ലീഷ്  
#എം.കോം. 
#എം.എ. മലയാളം 
#എം. എസ്സ്‌. ഡബ്ലുയു. 
#എം.എസ്സി.  ബയോടെക്നോലജി  
#എം.സി.ജെ. 
#എം.എസ്സി.  കമ്പ്യൂട്ടർ സയൻസ് 
#എം.എ.  ഇകനോമിക്സ് 
#എം .എസ്സി.  സുവോളജി 
#എം .എസ്സി.  ബോട്ടണി
## ലിപി ഉദ്യാനം
കോളേജിലെ മലയാളം വകുപ്പ് തയ്യാറാക്കിയ ലിപി ഗാർഡൻ. 

Lipi garden st josephs college irinjalakuda1.jpg|ലിപി ഗാർഡൻ 
Lipi garden st josephs college irinjalakuda2.jpg|ലിപി ഗാർഡൻ
Lipi garden st josephs college irinjalakuda3.jpg|ലിപി ഗാർഡൻ 
Lipi garden st josephs college irinjalakuda4.jpg|ലിപി ഗാർഡൻ
Lipi garden st josephs college irinjalakuda5.jpg|കപടയാദി 

## അവലംബം

വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:തൃശ്ശൂർ ജില്ലയിലെ കലാലയങ്ങൾ
അനുരാധ റോയ്

ഒരു ഇന്ത്യൻ ഇംഗ്ലീഷ് നോവലെഴുത്തുകാരിയും പത്രപ്രവർത്തകയും എഡിറ്ററുമാണ് **അനുരാധ റോയ്** (ജനനം:1967). ഇന്ത്യയിലെ സ്ത്രീകൾക്കും കുട്ടികൾക്കും നേരിടേണ്ടിവരുന്ന അതിക്രമങ്ങളും ദുരന്തങ്ങളും വരച്ചുകാട്ടുന്നവയാണ് ഇവരുടെ കൃതികൾ. സമൂഹത്തിന്റെ കപടനാട്യങ്ങളും ബന്ധങ്ങളിൽ വെച്ചുപുലർത്തുന്ന സങ്കീർണതകളും വിശകലനം ചെയ്യുന്ന കൃതികൾ ഏറെ നിരൂപകശ്രദ്ധ നേടിയവയാണ്‌. *[[ആൻ അറ്റ്‌ലസ് ഓഫ് ഇംപോസിബിൾ ലോംഗിംഗ്]]* (2008), *[[ദ ഫോൾഡഡ് എർത്ത്]]* (2011), *[[സ്ലീപ്പിങ് ഓൺ ജ്യൂപിറ്റർ]]* (2015) എന്നിവയാണ് ശ്രദ്ധേയമായ നോവലുകൾ. *സ്ലീപ്പിങ് ഓൺ ജ്യൂപിറ്ററിന്* 2015-ലെ ദക്ഷിണേഷ്യൻ സാഹിത്യപുരസ്കാരമായ ഡി.എസ്.സി. പ്രൈസ് ലഭിക്കുകയും മാൻ ബുക്കർ പുരസ്കാരത്തിനായി നാമനിർദ്ദേശം ചെയ്യപ്പെടുകയും ചെയ്തു.

## ആദ്യകാലജീവിതം
അനുരാധ റോയിയുടെ സ്വദേശം കൊൽക്കത്തയാണ്. പഠിച്ചതും വളർന്നതും ഹൈദരാബാദിലാണ്. ഹൈദരാബാദിലേ നാസർ സ്കൂളിലാണ് പ്രാഥമിക വിദ്യാഭ്യാസം പൂർത്തിയാക്കിയത്. കൽക്കട്ട സർവകലാശാലയ്ക്കു കീഴിൽ പ്രവർത്തിച്ചിരുന്ന പ്രസിഡൻസി കോളേജിലും കേംബ്രിഡ്ജ് സർവകലാശാലയിലുമായി ഇംഗ്ലീഷ് സാഹിത്യപഠനം പൂർത്തിയാക്കി. റുകുൻ അദാനിയെ വിവാഹം കഴിച്ചു.  ഭർത്താവുമായി ചേർന്ന് 2000-ൽ ആരംഭിച്ച പെർമനന്റ് ബ്ലാക്ക് എന്ന പബ്ലിഷിങ് ഹൗസിന്റെ എഡിറ്ററായും അനുരാധ പ്രവർത്തിച്ചിരുന്നു.

## എഴുത്ത്
അനുരാധയുടെ ആദ്യ നോവലായ *[[ആൻ അറ്റ്‌ലസ് ഓഫ് ഇംപോസിബിൾ ലോംഗിംഗ്]]* പുറത്തിറങ്ങിയത് 2008-ലാണ്. ഏറെ നിരൂപകശ്രദ്ധ നേടിയ നോവൽ പതിനഞ്ചു ഭാഷകളിലേക്ക് വിവർത്തനം ചെയ്യപ്പെട്ടു. നഗരത്തിൽ നിന്നും നാട്ടിലേക്ക് ചേക്കേറിയ അമൂല്യബാബുവിന്റെ ദുരിതാനുഭവങ്ങൾ വിവരിക്കുന്ന ഈ കൃതി നിരവധി പുരസ്കാരങ്ങൾ സ്വന്തമാക്കി. ഈ നോവലിനെ ആധുനിക ഇന്ത്യൻ ഇംഗ്ലീഷ് സാഹിത്യത്തിലെ ഏറ്റവും പ്രധാനപ്പെട്ട അറുപത് പുസ്തകങ്ങളിലൊന്നായി വേൾഡ് ലിറ്ററേച്ചർ ടുഡേ തെരഞ്ഞെടുത്തിരുന്നു. 

അനുരാധയുടെ രണ്ടാമത്തെ നോവലായ *[[ദ ഫോൾഡഡ് എർത്ത്|ദ ഫോൾഡഡ് എർത്തും]]* (2011) നിരൂപകപ്രശംസ നേടിയിരുന്നു. പർവ്വതാരോഹണത്തിൽ മരിച്ചയാളുടെ ഭാര്യ സമൂഹത്തെ നോക്കിക്കാണുന്ന രീതിയിലുള്ള കഥ അവതരിപ്പിച്ച നോവലിന് എക്കൊണോമിക്സ് ക്രോസ് വേഡ് പ്രൈസ് ലഭിച്ചിരുന്നു. ഈ കൃതിയും അനേകം ഭാഷകളിലേക്ക് മൊഴിമാറ്റം ചെയ്യപ്പെട്ടു.

അനുരാധയുടെ മൂന്നാമത്തെ നോവലായ *[[സ്ലീപ്പിങ് ഓൺ ജ്യൂപിറ്റർ]]* പുറത്തിറങ്ങിയത് 2015-ലാണ്. കലാപത്തിൽ മാതാപിതാക്കളെയും സഹോദരനെയും നഷ്ടപ്പെട്ട നോമിത എന്ന ഏഴുവയസ്സുകാരിക്ക് നേരിടേണ്ടിവരുന്ന ലൈംഗിക അതിക്രമങ്ങളാണ് നോവലിന്റെ ഇതിവൃത്തം. ഇന്ത്യൻ വനിതകളുടെ നിസ്സഹായാവസ്ഥയും ആൾ ദൈവങ്ങളുടെ കാപട്യവും വരച്ചുകാട്ടുന്ന ഈ നോവൽ ആഗോളതലത്തിൽ ഏറെ ചർച്ച ചെയ്യപ്പെട്ടിരുന്നു. 2015-ലെ ദക്ഷിണേഷ്യൻ സാഹിത്യത്തിനുള്ള ഡി.എസ്.സി. പ്രൈസ് സ്വന്തമാക്കിയ ഈ കൃതി ആ വർഷത്തെ മാൻ ബുക്കർ സമ്മാനത്തിനുള്ള ചുരുക്കപ്പട്ടികയിലും ഇടം നേടിയിരുന്നു.

## രചനകൾ
* *ആൻ അറ്റ്‌ലസ് ഓഫ് ഇംപോസിബിൾ ലോംഗിംഗ്* (2008)
* *ദ ഫോൾഡഡ് എർത്ത്* (2011)
* *സ്ലീപ്പിങ് ഓൺ ജ്യൂപിറ്റർ* (2015)

## ബഹുമതികൾ
*2004 ഔട്ട്ലുക്ക്/പിക്കഡോർ ഇന്ത്യ നോൺ-ഫിക്ഷൻ കോംപറ്റീഷൻ, *കുക്കിങ് വിമെൻ*
*2011 ദ ഹിന്ദു ലിറ്റററി പ്രൈസ്, ചുരുക്കപ്പട്ടിക, *ദ ഫോൾഡഡ് എർത്ത്*.
*2011 മാൻ ഏഷ്യൻ ലിറ്റററി പ്രൈസ്, ലോങ് ലിസ്റ്റ് *ദ ഫോൾഡഡ് എർത്ത്*.
*2011 ക്രോസ്‌വേഡ് ബുക്ക് അവാർഡ്, *ദ ഫോൾഡഡ് എർത്ത്*
*2015 മാൻ ബുക്കർ സമ്മാനം, ലോങ്ങ് ലിസ്റ്റ്, *സ്ലീപ്പിങ് ഓൺ ജ്യൂപിറ്റർ*.
*2015 ദ ഹിന്ദു ലിറ്റററി പ്രൈസ്, ഷോർട്ട്ലിസ്റ്റ്, *സ്ലീപ്പിങ് ഓൺ ജ്യൂപിറ്റർ*
*2016 ദക്ഷിണേഷ്യൻ സാഹിത്യത്തിനുള്ള ഡിഎസ്സി പ്രൈസ്, *സ്ലീപ്പിങ് ഓൺ ജ്യൂപിറ്റർ*

## അവലംബം

വർഗ്ഗം:ഇന്തോ-ഇംഗ്ലീഷ് എഴുത്തുകാർ
വർഗ്ഗം:ഇന്ത്യൻ വനിതകൾ
വർഗ്ഗം:1967-ൽ ജനിച്ചവർ
ഫെറൈറ്റ് ബീഡ്

ഇലക്ട്രോണിക് സർക്യൂട്ടുകളിലെ ഉയർന്ന ആവൃതിയിലുള്ള ശബ്ദശല്യങ്ങളെ തടയാനുള്ള ഒരു ഇലക്ട്രോണിക് ഭാഗമാണ് **ഫെറൈറ്റ് ബീഡ് (Ferrite bead)**.

## അവലംബം

## പുറത്തേക്കുള്ള കണ്ണികൾ

* Ferrite bead inductor usage in electronic circuits

വർഗ്ഗം:വിദ്യുത്കാന്തിക പ്രസരണം
ഹെലൻ സുസ്മാൻ

ദക്ഷിണാഫ്രിക്കയിലെ വർണ്ണവിവേചനത്തിനെതിരേ സമരം ചെയ്ത ഒരു വനിതയായിരുന്നു **ഹെലൻ സുസ്മാൻ (Helen Suzman)** (ജനനം 7 നവമ്പർ 1917 – മരണം 1 ജനുവരി  2009). 1961 മുതൽ 1974 വരെയുള്ള 13 വർഷക്കാലം ലിബറൽ പ്രോഗ്രസ്സീവ് പാർട്ടിയെ പ്രതിനിധീകരിച്ച് പാർലമെന്റംഗമായിരുന്നു.

## ആദ്യകാലജീവിതം
1917 നവംബർ ഏഴിനു, സാമുവലിന്റേയും, ഫ്രിഡയുടേയും മകളായാണ് ഹെലൻ ജനിച്ചത്. ലിത്വാനിയയിൽ നിന്നുമുള്ള ജൂത കുടിയേറ്റക്കാരായിരുന്നു ഹെലന്റെ മാതാപിതാക്കൾ. 1933 ൽ ജോഹന്നസ്ബർഗിലെ പാർക്ക്ടൗൺ കോൺവെന്റിൽ നിന്നും ഹെലൻ മെട്രിക്കുലേഷൻ വിജയിച്ചു. ഉപരിപഠനത്തിനായി വിറ്റ്വാട്ടർസാന്റ് സർവ്വകലാശാലയിൽ ചേർന്നു. സാമ്പത്തികശാസ്ത്രം ആയിരുന്നു മുഖ്യവിഷയം. ഹെലൻ തന്റെ പത്തൊമ്പതാമത്തെ വയസ്സിൽ, തന്നേക്കാൾ വളരെ പ്രായക്കൂടുതലുള്ള ഡോക്ടർ. മോസസ് സുസ്മാനെ വിവാഹം ചെയ്തു. ദമ്പതികൾക്ക് രണ്ടു പെൺകുട്ടികളുണ്ട്. 1944 സർവ്വകലാശാലയിൽ അധ്യാപികയായി ചേർന്നുവെങ്കിലും, രാഷ്ട്രീയപ്രവർത്തനത്തിൽ മുഴുകുന്നതിനായി ജോലി ഉപേക്ഷിച്ചു.

## രാഷ്ട്രീയ ജീവിതം
1953 ൽ ഹെലൻ ഹൗസ് ഓഫ് അസ്സംബ്ലിയിലേക്കു തിരഞ്ഞെടുക്കപ്പെട്ടു. ഹൗട്ടൺ നിയോജകമണ്ഡലത്തെ പ്രതിനിധീകരിച്ച്, യുണൈറ്റഡ് പാർട്ടിയിൽ നിന്നുമാണ് ഹെലൻ തിരഞ്ഞെടുക്കപ്പെട്ടത്. 1959 ൽ ഹെലനും  മറ്റു പതിനൊന്നംഗങ്ങളും ചേർന്ന് പ്രോഗ്രസ്സീവ് പാർട്ടി രൂപീകരിച്ചു. 1961 ലെ പൊതു തിരഞ്ഞെടുപ്പിൽ ഹെലൻ ഒഴികെ മറ്റു പതിനൊന്നു പേരും പരാജയപ്പെട്ടു. പിന്നീടുള്ള 13 വർഷക്കാലം  വർണ്ണവിവേചനത്തിനെതിരേ പ്രോഗ്രസ്സീവ് പാർട്ടിയിൽ നിന്നും പാർലിമെന്റിൽ സംസാരിക്കാൻ ഹെലൻ മാത്രമേ ഉണ്ടായിരുന്നുള്ളു. വർണ്ണവിവേചനത്തിനെതിരേയുള്ള പോരാട്ടത്തിനിടയിൽ അധികാരികളിൽ നിന്നും വളരേയേറെ പീഡനങ്ങൾ ഹെലൻ നേരിടേണ്ടി വന്നിട്ടുണ്ട്. സർക്കാർ തുടർച്ചയായി ഹെലന്റെ ഫോൺ സന്ദേങ്ങൾ ചോർത്തുമായിരുന്നു. നാഷണൽ പാർട്ടിയുടെ വർണ്ണവിവേചന നയങ്ങളെ ഹെലൻ കടുത്ത ഭാഷയിൽ വിമർശിച്ചിരുന്നു. എന്റെ ചോദ്യങ്ങളല്ല മറിച്ച് നിങ്ങളുടെ ഉത്തരങ്ങളാണ് ദക്ഷിണാഫ്രിക്കക്കു മോശായി ഭവിക്കുന്നത്, തന്നെ അധിക്ഷേപിക്കാൻ ശ്രമിച്ച ഒരു മന്ത്രിയോട് പാർലിമെന്റിൽ വച്ച് ഹെലൻ പ്രതികരിക്കുകയുണ്ടായി.

## കൂടുതൽ വായനയ്ക്ക്
ഹെലൻ സുസ്മാൻ  ഹെലൻ സുസ്മാൻ ഫൗണ്ടേഷൻ

## അവലംബം

വർഗ്ഗം:1917-ൽ ജനിച്ചവർ
വർഗ്ഗം:നവംബർ 7-ന് ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:ജനുവരി 1-ന് മരിച്ചവർ
വർഗ്ഗം:ദക്ഷിണാഫ്രിക്കയിലെ രാഷ്ട്രീയ പ്രവർത്തകർ
എസ്. എൻ. വിദ്യാഭവൻ ചെന്ത്രാപ്പിന്നി

ചെന്ത്രാപ്പിന്നിയിലുള്ള ശ്രീ നാരായണ എഡ്യുക്കേഷണൽ ആൻട് കൾച്ചറൽ എന്ന പബ്ലിക് ചാരിറ്റബിൽ ട്രസ്റ്റ് നടത്തിക്കൊണ്ടു വരുന്ന ഒരു വിദ്യാലയമാണ് **എസ്. എൻ. വിദ്യാഭവൻ ചെന്ത്രാപ്പിന്നി**. 1978 -ൽ‌  ഗുരുദേവന്റെ ഓർമ്മക്കായാണ് ഈ വിദ്യാഭ്യാസ്ഥാപനം ആരംഭിച്ചത്. *ഒരു ജാതി ഒരു മതം ഒരു ദൈവം മനുഷ്യന്* എന്ന ഗുരുദേവന്റെ വചനം ഇന്നത്തെ കാലഘട്ടത്തിലുള്ള വിദ്യാർത്ഥികൾ‌ക്ക് മനസ്സിലാക്കികൊടുക്കുവാനും നല്ല വിദ്യാഭ്യാസം നൽകുവാനും വേണ്ടിയാണ് ഈ വിദ്യാലയം കൂടുതൽ കരുതൽ എടുത്തിട്ടുള്ളത്.
## അവലംബം
*വിദ്യാലയത്തിന്റെ വെബ്സൈറ്റ്: http://www.snvbss.org/ 

വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
സിന്ധു നദീജല ഉടമ്പടി

ഇന്ത്യയും പാകിസ്താനും തമ്മിൽ ലോകബാങ്കിന്റെ (International Bank for Reconstruction and Development) മധ്യസ്ഥതയിൽ ഉണ്ടാക്കിയ ഒരു ജലവിതരണ കരാറാണ് **സിന്ധു നദീജല ഉടമ്പടി (Indus Waters Treaty)**.

1960 സെപ്തംബർ 19 -ന് കറാച്ചിയിൽ വച്ച് ഇന്ത്യയുടെ പ്രധാനമന്ത്രി നെഹ്രുവും പാകിസ്താൻ പ്രസിഡണ്ട് അയൂബ് ഖാനും ഈ ഉടമ്പടിയിൽ ഒപ്പുവച്ചു. ഈ കരാർ പ്രകാരം കിഴക്കോട്ടൊഴുകുന്ന ബിയാസ്, രാവി, സത്ലജ് എന്നീ നദികളുടെ നിയന്ത്രണം ഇന്ത്യയ്ക്കും പടിഞ്ഞാറോട്ടൊഴുകുന്ന സിന്ധു, ചിനാബ്, ഝലം എന്നീ നദികളുടെ നിയന്ത്രണം പാകിസ്താനും ലഭിച്ചു. എങ്ങനെ ജലം പങ്കുവയ്ക്കും എന്നുള്ളതായിരുന്നു കൂടിയ വിവാദങ്ങൾ ഉണ്ടാക്കിയ വ്യവസ്ഥ. പാകിസ്താനിലേക്ക് ഒഴുകുന്ന നദികൾ ആദ്യം ഇന്ത്യയിൽക്കൂടി ഒഴുകുന്നതിനാൽ, അതിലെ ജലം ജലസേചനത്തിനും യാത്രയ്ക്കും വൈദ്യുതോൽപ്പാദനത്തിനും ഇന്ത്യയ്ക്ക് ഉപയോഗിക്കാൻ വ്യവസ്ഥകൾ ഉണ്ടായിരുന്നു. ഇന്ത്യയിൽക്കൂടി ഒഴുകുന്ന നദികളെ ഇന്ത്യ തിരിച്ചുവിട്ട് പാകിസ്താനിൽ വരൾച്ചയും പട്ടിണിയും ഉണ്ടാകുമോ, പ്രത്യേകിച്ചും യുദ്ധകാലത്ത്, എന്ന പാകിസ്താന്റെ പേടിയിൽ നിന്നുമാണ് ഇത്തരം ഒരു കരാർ ഉടലെടുത്തത്. 1960 -ൽ ഈ കരാർ അംഗീകരിച്ചതിനു ശേഷം വെള്ളത്തിനായി ഇന്ത്യയും പാകിസ്താനും യുദ്ധം ഉണ്ടായിട്ടില്ല. കരാറിലെ വ്യവസ്ഥകൾക്കുള്ളിൽ നിന്നുകൊണ്ടുതന്നെ പരാതികളും തർക്കങ്ങളും പരിഹരിക്കാൻ കഴിഞ്ഞിട്ടുണ്ട്. ഇന്ന് ലോകത്തുള്ള നദീജല പങ്കുവയ്ക്കൽ കരാറുകളിൽ ഏറ്റവും വിജയകരമായ ഒന്നായി സിന്ധു നദീജല ഉടമ്പടിയെ കരുതിപ്പോരുന്നു. കാലാവസ്ഥാ വ്യതിയാനത്തെയും മറ്റു ചില കാര്യങ്ങളും ഉൾപ്പെടുത്തി കരാർ പുതുക്കേണ്ടതാണെന്ന അഭിപ്രായം നിലവിലുണ്ട്. കരാർ പ്രകാരം സിന്ധുനദിയിലെ 20 ശതമാനം വെള്ളം മാത്രമേ ഇന്ത്യയ്ക്ക് ഉപയോഗിക്കാനാവൂ.

ജമ്മു കശ്മീരിലെ പഹൽഗാമിലുണ്ടായ ഭീകരാക്രമണത്തിന് പിന്നാലെ 2025 ഏപ്രിൽ 23 ന് ഇന്ത്യ സിന്ധു നദീജല കരാർ മരവിപ്പിച്ചു.

## അവലംബം

*Indus Case Study . Adapted from Beach, H.L., Hamner, J., Hewitt, J.J., Kaufman, E.,Kurki, A., Oppenheimer, J.A., and Wolf, A.T. (2000). *Transboundary Freshwater Dispute Resolution: Theory, Practice, and Annotated References*. United Nations University Press. Hosted at the Transboundry Freshwater Dispute Database, Oregon State University.

## പുറത്തേക്കുള്ള കണ്ണികൾ
*http://jia.sipa.columbia.edu/files/jia/167-182_ali.pdf  Ali, Saleem H. "Water Politics in South Asia: Technocratic Cooperation in the Indus basin and beyond." Journal of International Affairs, Spring, 2008.
*Indus Waters Treaty:The World Bank The actual brokers of the Treaty **World Bank** and the detailed website.
*Bibliography Water Resources and International Law  See **Indus River**. Peace Palace Libray
*The Indus Waters Treaty: A History .  Henry L. Stimson Center.
* India generous with its shared water resources 

വർഗ്ഗം:ഉടമ്പടികൾ
വർഗ്ഗം:നദികൾ
മൊഹമ്മെദ് അലി രാജൈ

1981 ഓഗസ്റ്റ് 2 മുതൽ 30 വരെ ഇറാന്റെ പ്രസിഡണ്ട് സ്ഥാനം വഹിച്ച വ്യക്തിയാണ് **മൊഹമ്മെദ് അലി രാജൈ**( 1933 ജൂൺ-15 –  1981 ഓഗസ്റ്റ്-30). 1981 മാർച്ച് 11 മുതൽ ഓഗ്സ്റ്റ് 15 വരെ വിദേശകാര്യ മന്ത്രിസ്ഥാനവും വഹിച്ചിട്ടുണ്ട്. പ്രസിഡണ്ടായിരിക്കെ 1981 ഓഗസ്റ്റ് 30-ൽ ബോംബാക്രമണത്തിൽ കൊല്ലപ്പെട്ടു.പ്രധാനമന്ത്രി  മൊഹമ്മെദ് ജാവേദ് ബൊഹെനറും ഇതേ അക്രമണത്തിൽ കൊല്ലപ്പെട്ടു.

## അവലംബം


വർഗ്ഗം:ഇറാനിലെ നേതാക്കൾ
വർഗ്ഗം:കൊല ചെയ്യപ്പെട്ട ലോകനേതാക്കൾ
വർഗ്ഗം:1933-ൽ ജനിച്ചവർ
വർഗ്ഗം:1981-ൽ മരിച്ചവർ
വർഗ്ഗം:ഇറാന്റെ പ്രധാനമന്ത്രിമാർ
വർഗ്ഗം:ഇറാന്റെ പ്രസിഡന്റുമാർ
മൊഹമ്മെദ് ജാവേദ് ബഹാനൊർ

ഷിയാ മത-പണ്ഡിതനും രാഷ്ട്രീയ നേതാവും 1981 ഓഗസ്റ്റ് 4 മുതൽ 30 വരെ ഇറാന്റെ പ്രധാനമന്ത്രി സ്ഥാനം വഹിച്ച വ്യക്തിയുമാണ് **മൊഹമ്മെദ് ജാവേദ് ബഹാനൊർ** ( 1933 സെപ്തംബർ-5 –  1981 ഓഗസ്റ്റ്-30).  പ്രധാനമന്ത്രിയായിരിക്കെ 1981 ഓഗസ്റ്റ് 30-ൽ ബോംബാക്രമണത്തിൽ കൊല്ലപ്പെട്ടു.പ്രസിഡണ്ട് മൊഹമ്മെദ് അലി രാജൈയും ഇതേ അക്രമണത്തിൽ കൊല്ലപ്പെട്ടു.

## അവലംബം


വർഗ്ഗം:ഇറാനിലെ നേതാക്കൾ
വർഗ്ഗം:1933-ൽ ജനിച്ചവർ
വർഗ്ഗം:1981-ൽ മരിച്ചവർ
വർഗ്ഗം:ഇറാന്റെ പ്രധാനമന്ത്രിമാർ
വർഗ്ഗം:കൊല ചെയ്യപ്പെട്ടവർ
അബുൾഹസ്സൻ ബാനിസാദർ

രാഷ്ട്രീയനേതാവും നയതന്ത്രജ്ഞനും ഇറാന്റെ ആദ്യ പ്രസിഡണ്ടുമാണ് **അബുൾഹസ്സൻ ബാനിസാദർ** (ജനനം :1933 മാർച്ച്-22 - ). ഇറാനിയൻ വിപ്ലവത്തിന് മുൻപ് ഇടക്കാല സർക്കാരിന്റെ വിദേശകാര്യ മന്ത്രിയായും പ്രവർത്തിച്ചിട്ടുണ്ട്.വിപ്ലവാനന്തരം ഇറാന്റെ ആദ്യ പ്രസിഡണ്ടായി.  1981 ജൂൺ-21ന് ഇംപീച്ച് ചെയ്യപ്പെട്ടു.

## അവലംബം


വർഗ്ഗം:ഇറാനിലെ നേതാക്കൾ
വർഗ്ഗം:1933-ൽ ജനിച്ചവർ
വർഗ്ഗം:ഇറാന്റെ പ്രസിഡന്റുമാർ
വർഗ്ഗം:ജീവിച്ചിരിക്കുന്നവർ
ഹുസൈൻ അലി മോണ്ടസറി

പ്രമുഖ ഇറാനിയൻ മതപണ്ഡിതനും, ചിന്തകനും, ഷിയാ ഇസ്ലാമിക ജനാധിപത്യവാദിയുമായിരുന്നു  **ഹുസൈൻ അലി മോണ്ടസറി**. 1979-ലെ ഇറാനിയൻ വിപ്ലവത്തിലെ മുൻ-നിര നേതാവായിരുന്നു.

## അവലംബം


വർഗ്ഗം:ഇറാനിലെ നേതാക്കൾ
വർഗ്ഗം:2009-ൽ മരിച്ചവർ
വർഗ്ഗം:1922-ൽ ജനിച്ചവർ
ജൈമിനീ ഭാരതം

മീമാംസാകാരനും വേദവ്യാസശിഷ്യനും വിഷ്ണുഭക്തനുമായ ജൈമിനീ മഹർഷി വ്യാസഭാരതത്തിനു അനുബന്ധമായി രചിച്ച അശ്വമേധപർവ്വം മാത്രമടങ്ങിയ ഗ്രന്ഥമാണ് ജൈമിനീ ഭാരതം . 

അശ്വമേധപർവ്വം മാത്രമാണ് ഇതുവരെ കണ്ടെത്താനായിട്ടുള്ളത് .ഇതിലെ അശ്വമേധപർവ്വം വളരെ വ്യത്യസ്തവും, ആസ്വാദ്യവും ഹൃദ്യവും , വ്യാസഭാരതത്തിലെ 
അശ്വമേധപർവ്വത്തിൽ ഇല്ലാത്ത പല കഥകളും  അടങ്ങിയതുമാകുന്നു . അതിനാൽ ജൈമിനീ അശ്വമേധം  എന്നും ഈ കൃതി പ്രസിദ്ധമാണ് .
കർണ്ണപുത്രനായ വൃഷകേതുവിന്റെ കഥയും ഇതിലാണുള്ളത്. കൂടാതെ പ്രമീള എന്ന അർജുനവധുവിന്റെ കഥയും ,വ്യാസഭാരതത്തിൽ ഇല്ലാത്ത അനേകം  മറ്റു പല കഥാപാത്രങ്ങളെയും ഇതിൽ കാണാം. 

ജൈമിനി മുനി , നൈമിഷാരണ്യത്തിൽ വച്ച് ജനമേജയ രാജാവിനോട് പറയുന്ന രീതിയിലാണ് ഇതിന്റെ ആഖ്യാനം. അർജ്ജുനൻ്റെ അശ്വമേധയാത്രയെപ്പറ്റി തനിക്ക് ചില സംശയങ്ങൾ ഉണ്ടായെന്നും, വേദവ്യാസൻ കാണാത്ത ചില സംഭവങ്ങൾ കണ്ട  നാല് പക്ഷികൾ തനിക്ക് ഉണ്ടായതെല്ലാം വിസ്തരിച്ച് പറഞ്ഞ് തന്നുവെന്നും പറഞ്ഞാണ് ജൈമിനി തൻ്റെ ആഖ്യാനം നടത്തുന്നത്.കലിയുഗത്തിന്റെ ആരംഭകാലഘട്ടത്തിലാണ് ഇതിന്റെ ആഖ്യാനം നടക്കുന്നത് . കലിയുഗത്തിൽ ലോകത്തിന്റെ സ്ഥിതിയെപ്പറ്റിയും , ലോകത്തിനു സംഭവിക്കുന്ന കെടുതികളും ഇതിൽ അവസാനഭാഗത്ത് പറയുന്നുണ്ട് .

മഹാഭാരതത്തെ വച്ച് നോക്കുമ്പോൾ ഭക്തിരസത്തിന് പ്രാധാന്യം നൽകിയാണ് ജൈമിനി ഭാരതം രചിക്കപ്പെട്ടിരിക്കുന്നത് എന്ന് നിരീക്ഷിക്കാം.ഇതുകൂടാതെ അത്യന്തം വിചിത്രങ്ങളായ പല കഥകളും ഈ കൃതിയിൽ കാണാൻ സാധിക്കും. 

യാഗാശ്വത്തിൻ്റെ പിറകെ പോകുന്ന അർജ്ജുനൻ, ശ്രീകൃഷ്ണപുത്രനായ പ്രദ്യുംമ്നൻ, കർണൻ്റെ മകനായ വൃഷകേതു,ഭീമൻ്റെ പൗത്രനും ഘടോൽക്കചൻ്റെ പുത്രനുമായ മേഘവർണൻ തുടങ്ങിയവർ ഓരോ രാജ്യങ്ങളിൽ ചെന്ന് പെടുന്നതും,ആശ്വത്തെ പിടിച്ചുകെട്ടുന്ന അവിടുത്തെ രാജാക്കൻമാരോട് യുദ്ധം ചെയ്യേണ്ടി വരുന്നതുമാണ് കഥകളുടെ ഇതിവൃത്തം.ഈ യാത്രക്കിടയിൽ അവർ അത്ഭുതമുളവാക്കുന്ന പല കാഴ്ച്ചകളും കാണുകയും,പലതും അനുഭവിക്കുകയും ചെയ്യുന്നു.പലയിടത്തും കുഴപ്പത്തിൽ ചാടുന്ന അവരെ ബുദ്ധികൊണ്ടും ശക്തികൊണ്ടും സഹായിക്കാൻ ശ്രീകൃഷ്ണനും കഥാപാത്രമായി വരുന്നുണ്ട്.അടിയുറച്ച ഭക്തികൊണ്ട് ഭഗവാനേവരെ പരാജയപ്പെടുത്താൻ സാധിക്കുമെന്നുള്ള അന്തരാർത്ഥം സംവേദനം ചെയ്യാനെന്നോണം അർജ്ജുനനും കൃഷ്ണനും കടുത്ത കൃഷ്ണഭക്തരായ പല രാജാക്കന്മാരോടും ഏറ്റുമുട്ടി തോൽക്കുന്നതിൻ്റെയും, പിന്നീട് യുദ്ധം ചെയ്തും,അല്ലാതെയും വിജയിച്ച് അവരെ യുധിഷ്ഠിരൻ്റെ കീഴിൽ കൊണ്ടുവരുന്നതിൻ്റെയും ധാരാളം ഉദാഹരണങ്ങൾ കൊണ്ട് സമ്പുഷ്ടമാണ് ജൈമിനി ഭാരതം.  

പതിനെട്ടു മഹാപുരാണങ്ങളിലും, പതിനെട്ടു ഉപപുരാണങ്ങളിലും ഈ കൃതിയെപ്പറ്റി പരാമർശമില്ല . 

വർഗ്ഗം:മഹാഭാരതം
വർഗ്ഗം:പുരാണങ്ങൾ
ഇസ്ലാമിക് റിപ്പബ്ലിക്കൻ പാർട്ടി

ഇറാനിൽ ഇസ്ലാമിക ഭരണം കൊണ്ട് വരാനും ഇറാനിയൻ വിപ്ലവത്തെ സഹായിക്കാനുമായി 1979-ൽ രൂപീകരിക്കപ്പെട്ട പാർട്ടിയാണ് **ഇസ്ലാമിക് റിപ്പബ്ലിക്കൻ പാർട്ടി**. നിയമ സാധുതയുള്ള ഒരേ ഒരു പാർട്ടിയായിരുന്നു. ആന്തരിക പ്രശ്നങ്ങളെത്തുടർന്ന് 1987-ൽ പിരിച്ചു വിടപ്പെട്ടു.

## അവലംബം


വർഗ്ഗം:ഇറാൻ
വർഗ്ഗം:മുസ്ലിം സംഘടനകൾ
കശ്മീർ താഴ്‌വര

ജമ്മു കശ്മീർ ഭാഗത്ത് കാറക്കോറം പിർ പഞ്ജാൽ മലനിരകളുടെ ഇടക്കായി സ്ഥിതിചെയ്യുന്ന ഒരു ഭാഗമാണ് **കാശ്മീർ താഴ്‌വര**. സഞ്ചാരികളുടെ സ്വർഗ്ഗം എന്ന് വിശേഷിപ്പിക്കപ്പെടുന്നു . ഏകദേശം 135 km നീളവും 32 km വീതും ഉള്ളതാണ്. ഝലം നദിയാണ് ഈ താഴ്‌വാരത്തിന്റെ അതിർത്തി.

 കാശ്മീർ താഴ്‌വരയിൽ സ്ഥിതിചെയ്യുന്ന തടാകങ്ങൾ ആണ് വൂളാർ, ദാൽ തടാകങ്ങൾ. 

## കാലാവസ്ഥ

## അവലംബം

വർഗ്ഗം:ജമ്മു-കശ്മീർ
വർഗ്ഗം:ഇന്ത്യയിലെ ‌താഴ്‌വരകൾ